text:
 27.6.2019
 EL
 Επίσημη Εφημερίδα της Ευρωπαϊκής Ένωσης
 L 174/66
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
 αριθ. 192/2017
 της 22ας Σεπτεμβρίου 2017
 για την τροποποίηση του παραρτήματος XXII (Εταιρικό δίκαιο) της συμφωνίας για τον ΕΟΧ [2019/1079]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) 2016/1905 της Επιτροπής, της 22ας Σεπτεμβρίου 2016, για την τροποποίηση του κανονισμού (ΕΚ) αριθ. 1126/2008 για την υιοθέτηση ορισμένων διεθνών λογιστικών προτύπων σύμφωνα με τον κανονισμό (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου, όσον αφορά το Διεθνές Πρότυπο Χρηματοοικονομικής Αναφοράς 15 (1) πρέπει να ενσωματωθεί στη συμφωνία για τον ΕΟΧ.
 (2)
 Το παράρτημα XXII της συμφωνίας για τον ΕΟΧ θα πρέπει επομένως να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 10βα [κανονισμός (ΕΚ) αριθ. 1126/2008 της Επιτροπής] του παραρτήματος XXII της συμφωνίας για τον ΕΟΧ προστίθεται η ακόλουθη περίπτωση:
 «—
 32016 R 1905: Κανονισμός (ΕΕ) 2016/1905 της Επιτροπής της 22ας Σεπτεμβρίου 2016 (ΕΕ L 295 της 29.10.2016, σ. 19).»
 Άρθρο 2
 Τα κείμενα του κανονισμού (ΕΕ) 2016/1905 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 23 Σεπτεμβρίου 2017, υπό την προϋπόθεση ότι έχουν πραγματοποιηθεί όλες οι κοινοποιήσεις δυνάμει του άρθρου 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 22 Σεπτεμβρίου 2017.
 Για τη Μεικτή Επιτροπή του ΕΟΧ
 Η Πρόεδρος
 Sabine MONAUNI
 (1) ΕΕ L 295 της 29.10.2016, σ. 19.
 (*1) Δεν έχουν αναφερθεί συνταγματικές απαιτήσεις.


text:
 Avis juridique important
 |
 22002D0037
 Απόφαση της Μεικτής Επιτροπής του ΕΟX αριθ. 37/2002, της 19ης Απριλίου 2002, για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧ
 Επίσημη Εφημερίδα αριθ. L 154 της 13/06/2002 σ. 0022 - 0023
 Απόφαση της Μεικτής Επιτροπής του ΕΟXαριθ. 37/2002της 19ης Απριλίου 2002για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ TOY ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα ΙX της συμφωνίας τροποποιήθηκε με την απόφαση αριθ. 73/2001 της Μεικτής Επιτροπής του ΕΟΧ, της 19ης Ιουνίου 2001(1).(2) Η οδηγία 2001/34/ΕΚ του Ευρωπαϊκού Κοινοβουλίου και του Συμβουλίου, της 28ης Μαΐου 2001, σχετικά με την εισαγωγή κινητών αξιών σε χρηματιστήριο αξιών και τις πληροφορίες επί των αξιών αυτών που πρέπει να δημοσιεύονται(2) ενοποιεί πολλές πράξεις που ενσωματώνονται σήμερα στο παράρτημα IX της συμφωνίας.(3) Η οδηγία 2001/34/ΕΚ πρέπει να ενσωματωθεί στη συμφωνία.(4) Η οδηγία 2001/34/ΕΚ καταργεί πολλές πράξεις που ενσωματώνονται σήμερα στη συμφωνία, συμπεριλαμβανομένων πράξεων που έχουν υποστεί προσαρμογές για τους σκοπούς του ΕΟΧ.(5) Οι προσαρμογές που έχουν εισαχθεί για τους σκοπούς του ΕΟΧ στις πράξεις που καταργούνται από την οδηγία 2001/34/ΕΚ πρέπει να διατηρηθούν εφόσον δεν περιέχουν μεταβατικές διατάξεις που είναι πλέον άνευ αντικειμένου,ΑΠΟΦΑΣΙΖΕΙ:Άρθρο 1Το παράρτημα ΙX της συμφωνίας τροποποιείται ως εξής:1. Το κείμενο του σημείου 24 (οδηγία 79/279/EΟΚ του Συμβουλίου), αντικαθίσταται από το ακόλουθο κείμενο: "32001 L 0034: Οδηγία 2001/34/ΕΚ του Ευρωπαϊκού Κοινοβουλίου και του Συμβουλίου, της 28ης Μαΐου 2001, σχετικά με την εισαγωγή κινητών αξιών σε χρηματιστήριο αξιών και τις πληροφορίες επί των αξιών αυτών που πρέπει να δημοσιεύονται (ΕΕ L 184 της 6.7.2001, σ. 1).Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:α) το άρθρο 41 της οδηγίας δεν ισχύει·β) όσον αφορά τις χώρες ΕΖΕΣ, οι ημερομηνίες που αναφέρονται στο άρθρο 90 της οδηγίας είναι οι ακόλουθες:Ισλανδία: 1η Ιανουαρίου 1994,Λιχτενστάιν: 1η Ιανουαρίου 1997,Νορβηγία: 1η Ιανουαρίου 1994."2. Τα κείμενα του σημείου 25 (οδηγία 80/390/ΕΟΚ του Συμβουλίου), του σημείου 26 (οδηγία 82/121/ΕΚ του Συμβουλίου) και του σημείου 27 (οδηγία 88/627/ΕΟΚ του Συμβουλίου) διαγράφονται.Άρθρο 2Τα κείμενα της οδηγίας 2001/34/ΕΚ στην ισλανδική και στη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.Άρθρο 3Η παρούσα απόφαση αρχίζει να ισχύει στις 20 Απριλίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(3).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 19 Απριλίου 2002.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 238 της 6.9.2001, σ. 22.(2) ΕΕ L 184 της 6.7.2001, σ. 1.(3) Δεν έχουν αναφερθεί συνταγματικές απαιτήσεις.

type: contracts

jurisdiction: EU


text:
 Σημαντική ανακοίνωση νομικού περιεχομένου
 |
 22007A0720(02)
 Συμφωνία μεταξύ της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας, αφενός, και της Ελβετικής Συνομοσπονδίας, αφετέρου, για την επιστημονική και τεχνολογική συνεργασία - Τελική πράξη - Δηλώσεις
 Επίσημη Εφημερίδα αριθ. L 189 της 20/07/2007 σ. 0026 - 0039
 Συμφωνίαμεταξύ της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας, αφενός, και της Ελβετικής Συνομοσπονδίας, αφετέρου, για την επιστημονική και τεχνολογική συνεργασίαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,ενεργώντας εξ ονόματος της Ευρωπαϊκής Κοινότητας,καιΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,(εφεξής καλούμενη "Επιτροπή"),ενεργώντας εξ ονόματος της Ευρωπαϊκής Κοινότητας Ατομικής Ενέργειας,εφεξής καλούμενες ομού "Κοινότητες",αφενός,καιΤΟ ΕΛΒΕΤΙΚΟ ΟΜΟΣΠΟΝΔΙΑΚΟ ΣΥΜΒΟΥΛΙΟ,ενεργώντας εξ ονόματος της Ελβετικής Συνομοσπονδίας, εφεξής καλούμενη "Ελβετία",αφετέρου,εφεξής καλούμενα "μέρη",ΛΑΜΒΑΝΟΝΤΑΣ ΥΠΟΨΗ ότι οι στενές σχέσεις μεταξύ της Ελβετίας και των Κοινοτήτων είναι προς όφελος των μερών·ΛΑΜΒΑΝΟΝΤΑΣ ΥΠΟΨΗ τη σημασία της επιστημονικής και τεχνολογικής έρευνας για τις Κοινότητες και την Ελβετία, καθώς και το αμοιβαίο συμφέρον τους να συνεργάζονται στον τομέα αυτό, με σκοπό την καλύτερη αξιοποίηση των πόρων και την αποτροπή περιττών αλληλοεπικαλύψεων·ΕΚΤΙΜΩΝΤΑΣ ότι η Ελβετία και οι Κοινότητες υλοποιούν σήμερα ερευνητικά προγράμματα σε πεδία κοινού ενδιαφέροντος·ΕΚΤΙΜΩΝΤΑΣ ότι οι Κοινότητες και η Ελβετία έχουν συμφέρον να συνεργάζονται σε τέτοια προγράμματα προς αμοιβαίο όφελος·ΛΑΜΒΑΝΟΝΤΑΣ ΥΠΟΨΗ το συμφέρον των μερών να ενθαρρύνουν την αμοιβαία πρόσβαση των ερευνητικών τους οντοτήτων σε δραστηριότητες έρευνας και ανάπτυξης της Ελβετίας, αφενός, και στα προγράμματα-πλαίσια έρευνας και τεχνολογικής ανάπτυξης των Κοινοτήτων, αφετέρου·ΕΚΤΙΜΩΝΤΑΣ ότι η Ευρωπαϊκή Κοινότητα Ατομικής Ενέργειας και η Ελβετία συνήψαν το 1978 συμφωνία συνεργασίας στο πεδίο της ελεγχομένης θερμοπυρηνικής σύντηξης και της φυσικής του πλάσματος (εφεξής "συμφωνία περί της πυρηνικής σύντηξης")·ΕΚΤΙΜΩΝΤΑΣ ότι, στις 8 Ιανουαρίου 1986, τα μέρη συνήψαν συμφωνία-πλαίσιο επιστημονικής και τεχνικής συνεργασίας, η οποία άρχισε να ισχύει στις 17 Ιουλίου 1987 (εφεξής "συμφωνία-πλαίσιο")·ΛΑΜΒΑΝΟΝΤΑΣ ΥΠΟΨΗ ότι το άρθρο 6 της συμφωνίας-πλαισίου ορίζει ότι η συνεργασία στην οποία αποσκοπεί η συμφωνία-πλαίσιο, υλοποιείται με κατάλληλες συμφωνίες·ΕΚΤΙΜΩΝΤΑΣ ότι, στις 16 Ιανουαρίου 2004, οι Κοινότητες και η Ελβετία υπέγραψαν συμφωνία επιστημονικής και τεχνολογικής συνεργασίας [1], η οποία τέθηκε προσωρινά σε εφαρμογή από την 1η Ιανουαρίου 2004 και άρχισε να ισχύει στις 16 Μαΐου 2006·ΛΑΜΒΑΝΟΝΤΑΣ ΥΠΟΨΗ ότι το άρθρο 9 παράγραφος 2 της εν λόγω συμφωνίας προβλέπει την ανανέωση της συμφωνίας ενόψει συμμετοχής σε νέα πολυετή προγράμματα-πλαίσια έρευνας και τεχνολογικής ανάπτυξης, υπό όρους που συμφωνούνται από κοινού·ΕΚΤΙΜΩΝΤΑΣ ότι το έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013) (εφεξής "έβδομο πρόγραμμα-πλαίσιο ΕΚ") θεσπίσθηκε με την απόφαση αριθ. 1982/2006/ΕΚ του Ευρωπαϊκού Κοινοβουλίου και του Συμβουλίου [2] και τον κανονισμό (ΕΚ) αριθ. 1906/2006 του Ευρωπαϊκού Κοινοβουλίου και του Συμβουλίου [3], καθώς και με τις αποφάσεις του Συμβουλίου 2006/971/ΕΚ [4], 2006/972/ΕΚ [5], 2006/973/ΕΚ [6], 2006/974/ΕΚ [7] και 2006/975/ΕΚ [8] και ότι το έβδομο πρόγραμμα-πλαίσιο δραστηριοτήτων πυρηνικής έρευνας και κατάρτισης (2007-2011) της Ευρωπαϊκής Κοινότητας Ατομικής Ενέργειας (Ευρατόμ) θεσπίσθηκε με την απόφαση 2006/970/Eυρατόμ του Συμβουλίου [9], τον κανονισμό (Ευρατόμ) αριθ. 1908/2006 του Συμβουλίου [10] και τις αποφάσεις του Συμβουλίου 2006/976/Ευρατόμ [11] και 2006/977/Eυρατόμ [12] (εφεξής "έβδομα προγράμματα-πλαίσια ΕΚ και Ευρατόμ")·ΕΚΤΙΜΩΝΤΑΣ ότι, με την επιφύλαξη των διατάξεων των συνθηκών για την ίδρυση των Κοινοτήτων, η παρούσα συμφωνία και οιεσδήποτε δραστηριότητες αναλαμβάνονται δυνάμει αυτής, δεν θα επηρεάσουν


text: με κανένα τρόπο το δικαίωμα των κρατών μελών να αναλαμβάνουν διμερείς δραστηριότητες με την Ελβετία στους τομείς της επιστήμης, της τεχνολογίας, της έρευνας και της ανάπτυξης, και να συνάπτουν, ενδεχομένως, συμφωνίες προς τούτο,ΣΥΜΦΩΝΗΣΑΝ ΤΑ ΑΚΟΛΟΥΘΑ:Άρθρο 1Αντικείμενο1. Η μορφή και οι όροι της συμμετοχής της Ελβετίας στην εφαρμογή του συνόλου των έβδομων προγραμμάτων-πλαισίων ΕΚ και Ευρατόμ καθορίζονται στην παρούσα συμφωνία, υπό την επιφύλαξη των όρων της συμφωνίας περί της πυρηνικής σύντηξης.Οι εγκατεστημένες στην Ελβετία νομικές οντότητες δύνανται να συμμετέχουν σε όλα τα ειδικά προγράμματα των έβδομων προγραμμάτων-πλαισίων ΕΚ και Ευρατόμ.2. Ελβετικές νομικές οντότητες δύνανται να συμμετέχουν στις δραστηριότητες του Κοινού Κέντρου Ερευνών των Κοινοτήτων, εφόσον η συμμετοχή αυτή δεν καλύπτεται από την παράγραφο 1.3. Οι εγκατεστημένες στις Κοινότητες νομικές οντότητες, συμπεριλαμβανομένου του Κοινού Κέντρου Ερευνών, δύνανται να συμμετέχουν σε ελβετικά ερευνητικά προγράμματα ή/και έργα που διεξάγονται σε θεματικά πεδία αντίστοιχα με εκείνα των προγραμμάτων των έβδομων προγραμμάτων-πλαισίων ΕΚ και Ευρατόμ.4. Για τους σκοπούς της παρούσας συμφωνίας, ως "νομική οντότητα" νοείται κάθε φυσικό πρόσωπο ή κάθε νομικό πρόσωπο το οποίο έχει συσταθεί σύμφωνα με το εθνικό δίκαιο του τόπου εγκατάστασής του ή σύμφωνα με το κοινοτικό δίκαιο, διαθέτει νομική προσωπικότητα και έχει την ικανότητα, ιδίω ονόματι, να είναι υποκείμενο δικαιωμάτων και υποχρεώσεων οιασδήποτε φύσεως. Οι νομικές οντότητες συμπεριλαμβάνουν, μεταξύ άλλων, τα πανεπιστήμια, τους ερευνητικούς οργανισμούς, τις βιομηχανικές επιχειρήσεις, συμπεριλαμβανομένων των μικρών και μεσαίων επιχειρήσεων, και τα άτομα.Άρθρο 2Μορφές και μέσα συνεργασίαςΗ συνεργασία λαμβάνει τις ακόλουθες μορφές:1. Συμμετοχή νομικών οντοτήτων εγκατεστημένων στην Ελβετία σε όλα τα ειδικά προγράμματα που έχουν θεσπισθεί βάσει των εβδόμων προγραμμάτων-πλαισίων ΕΚ και Ευρατόμ, σύμφωνα με τους όρους και τις προϋποθέσεις που καθορίζονται στους κανόνες συμμετοχής επιχειρήσεων, κέντρων ερευνών και πανεπιστημίων στις δραστηριότητες έρευνας, τεχνολογικής ανάπτυξης και επίδειξης της Ευρωπαϊκής Κοινότητας και στις δραστηριότητες έρευνας και κατάρτισης της Ευρωπαϊκής Κοινότητας Ατομικής Ενέργειας.Σε περίπτωση που η Κοινότητα θεσπίσει διατάξεις για την εφαρμογή των άρθρων 169 και 171 της συνθήκης για την ίδρυση της Ευρωπαϊκής Κοινότητας, επιτρέπεται στην Ελβετία να συμμετάσχει σε νομικές δομές δημιουργούμενες δυνάμει των εν λόγω διατάξεων, υπό την επιφύλαξη των κανόνων που θα θεσπισθούν για την εγκαθίδρυση τέτοιων νομικών δομών και υπό τον όρο ότι οι εν λόγω κανόνες θα τεθούν σε εφαρμογή στην Ελβετία. Η επιτροπή έρευνας Ελβετίας/Κοινοτήτων αποφασίζει σχετικά με τη δυνατότητα εφαρμογής των εν λόγω κανόνων στην Ελβετία.Νομικές οντότητες εγκατεστημένες στην Ελβετία είναι επιλέξιμες για συμμετοχή σε έμμεσες δράσεις βασιζόμενες στα άρθρα 169 και 171 της συνθήκης για την ίδρυση της Ευρωπαϊκής Κοινότητας.2. Χρηματοδοτική συνεισφορά της Ελβετίας στους προϋπολογισμούς των προγραμμάτων που έχουν θεσπισθεί για την υλοποίηση των έβδομων προγραμμάτων-πλαισίων ΕΚ και Ευρατόμ, κατά τα οριζόμενα στο άρθρο 5 παράγραφος 2.3. Συμμετοχή νομικών οντοτήτων εγκατεστημένων στις Κοινότητες σε ελβετικά ερευνητικά προγράμματα ή/και έργα που έχει εγκρίνει το Ομοσπονδιακό Συμβούλιο και τα οποία διεξάγονται σε θεματικά πεδία αντίστοιχα με εκείνα των έβδομων προγραμμάτων-πλαισίων ΕΚ και Ευρατόμ, σύμφωνα με τους όρους και τις προϋποθέσεις που καθορίζονται στις εφαρμοστέες κανονιστικές διατάξεις της Ελβετίας και με τη συγκατάθεση των εταίρων του εκάστοτε έργου και του διαχειριστικού οργάνου του αντίστοιχου ελβετικού προγράμματος. Οι εγκατεστημένες στις Κοινότητες νομικές οντότητες που


text: συμμετέχουν σε ελβετικά ερευνητικά προγράμματα ή/και έργα, βαρύνονται με τις ίδιες δαπάνες, συμπεριλαμβανομένου του μεριδίου τους στις γενικές διαχειριστικές και διοικητικές δαπάνες του έργου.4. Επιπλέον της έγκαιρης παροχής πληροφοριών και τεκμηρίωσης σχετικά με την υλοποίηση των έβδομων προγραμμάτων-πλαισίων ΕΚ και Ευρατόμ και των ελβετικών προγραμμάτων ή/και έργων, η συνεργασία μεταξύ των μερών δύναται να περιλαμβάνει τις ακόλουθες μορφές και μέσα:α) τακτικές ανταλλαγές απόψεων σχετικά με τις κατευθύνσεις και τις προτεραιότητες της ερευνητικής πολιτικής και των ερευνητικών προγραμμάτων της Ελβετίας και των Κοινοτήτων·β) ανταλλαγές απόψεων σχετικά με τις προοπτικές και την ανάπτυξη της συνεργασίας·γ) έγκαιρες ανταλλαγές πληροφοριών σχετικά με την εκτέλεση των ερευνητικών προγραμμάτων και έργων στην Ελβετία και στις Κοινότητες, καθώς και σχετικά με τα αποτελέσματα των εργασιών που αναλαμβάνονται στο πλαίσιο της παρούσας συμφωνίας·δ) κοινές συνεδριάσεις·ε) επισκέψεις και ανταλλαγές ερευνητών, μηχανικών και τεχνικών·στ) τακτικές επαφές και παρακολούθηση μεταξύ διευθυντών του προγράμματος ή των έργων στην Ελβετία και στις Κοινότητες·ζ) συμμετοχή εμπειρογνωμόνων σε σεμινάρια, συμπόσια και εργαστήρια.Άρθρο 3ΑναπροσαρμογήΗ συνεργασία δύναται να αναπροσαρμοσθεί και να επεκταθεί, ανά πάσα στιγμή, κατόπιν αμοιβαίας συμφωνίας μεταξύ των μερών.Άρθρο 4Δικαιώματα και υποχρεώσεις σε σχέση με τη διανοητική ιδιοκτησία1. Υπό την επιφύλαξη του παραρτήματος Α και του εφαρμοστέου δικαίου, οι εγκατεστημένες στην Ελβετία νομικές οντότητες που συμμετέχουν σε κοινοτικά ερευνητικά προγράμματα έχουν, σε ό,τι αφορά την κυριότητα, εκμετάλλευση και διάδοση πληροφοριών και διανοητικής ιδιοκτησίας που είναι προϊόν της συμμετοχής αυτής, τα ίδια δικαιώματα και υποχρεώσεις με τις εγκατεστημένες στις Κοινότητες νομικές οντότητες. Η διάταξη αυτή δεν αφορά τα αποτελέσματα έργων που είχαν αρχίσει πριν από την προσωρινή εφαρμογή της παρούσας συμφωνίας.2. Υπό την επιφύλαξη του παραρτήματος Α και του εφαρμοστέου δικαίου, οι εγκατεστημένες στις Κοινότητες νομικές οντότητες που συμμετέχουν σε ελβετικά ερευνητικά προγράμματα ή/και έργα, κατά τα οριζόμενα στο άρθρο 2 παράγραφος 3, έχουν, σε ό,τι αφορά την κυριότητα, εκμετάλλευση και διάδοση πληροφοριών και διανοητικής ιδιοκτησίας που απορρέουν από την συμμετοχή αυτή, τα ίδια δικαιώματα και υποχρεώσεις με τις εγκατεστημένες στην Ελβετία νομικές οντότητες που συμμετέχουν στο εκάστοτε πρόγραμμα ή/και έργο.Άρθρο 5Δημοσιονομικές διατάξεις1. Οι υποχρεώσεις που έχουν αναληφθεί από τις Κοινότητες βάσει των έβδομων προγραμμάτων-πλαισίων ΕΚ και Ευρατόμ πριν από την προσωρινή εφαρμογή της παρούσας συμφωνίας, όπως και οι πληρωμές που απορρέουν από αυτές, δεν συνεπάγονται συνεισφορά εκ μέρους της Ελβετίας. Η χρηματοδοτική συνεισφορά της Ελβετίας που απορρέει από τη συμμετοχή της στην υλοποίηση των έβδομων προγραμμάτων-πλαισίων ΕΚ και Ευρατόμ καθορίζεται αναλόγως και επιπλέον του ποσού των πιστώσεων ανάληψης υποχρεώσεων που εγγράφονται κάθε έτος στον γενικό προϋπολογισμό της Ευρωπαϊκής Ένωσης προς εκπλήρωση των χρηματοδοτικών υποχρεώσεων της Επιτροπής που απορρέουν από τις εργασίες που πρόκειται να εκτελεσθούν στις αναγκαίες μορφές για την υλοποίηση, διαχείριση και λειτουργία των καλυπτόμενων από την παρούσα συμφωνία προγραμμάτων και δραστηριοτήτων.2. Ο συντελεστής αναλογικότητας που διέπει τη συνεισφορά της Ελβετίας στα έβδομα προγράμματα-πλαίσια ΕΚ και Ευρατόμ, πλην του προγράμματος πυρηνικής σύντηξης, αντιστοιχεί στον λόγο του ακαθάριστου εγχώριου προϊόντος της Ελβετίας, σε τιμές αγοράς, προς το άθροισμα των ακαθάριστων εγχώριων προϊόντων, σε τιμές αγοράς, των κρατών μελών της Ευρωπαϊκής Ένωσης. Η συνεισφορά της Ελβετίας στο πρόγραμμα πυρηνικής σύντηξης εξακολουθεί να υπολογίζεται βάσει της αντίστοιχης


text: συμφωνίας. Οι αναλογίες αυτές υπολογίζονται με βάση τα πλέον πρόσφατα στατιστικά δεδομένα της Eurostat που είναι διαθέσιμα κατά τον χρόνο δημοσίευσης του προσχεδίου προϋπολογισμού της Ευρωπαϊκής Ένωσης για το ίδιο έτος.3. Οι κανόνες που διέπουν τη χρηματοδοτική συνεισφορά της Ελβετίας καθορίζονται στο παράρτημα Β.Άρθρο 6Επιτροπή έρευνας Ελβετίας/Κοινοτήτων1. Η επιτροπή έρευνας Ελβετίας/Κοινοτήτων που έχει συσταθεί βάσει της συμφωνίας-πλαισίου επανεξετάζει, αξιολογεί και διασφαλίζει την ορθή εφαρμογή της παρούσας συμφωνίας. Η επιτροπή αυτή επιλαμβάνεται παντός ζητήματος σχετικού με την εφαρμογή ή την ερμηνεία της παρούσας συμφωνίας.2. Η επιτροπή δύναται, κατόπιν αιτήματος της Ελβετίας, να καθορίζει τις περιφέρειες της Ελβετίας που πληρούν τα κριτήρια του άρθρου 5 παράγραφος 1 του κανονισμού (ΕΚ) αριθ. 1083/2006 του Συμβουλίου [13] και οι οποίες, συνεπώς, είναι δυνητικά επιλέξιμες για ερευνητικές δράσεις του προγράμματος εργασίας "Ερευνητικό δυναμικό" του ειδικού προγράμματος "Ικανότητες".3. Η επιτροπή δύναται να αποφασίσει να τροποποιήσει τις παραπομπές στις κοινοτικές πράξεις που αναφέρονται στο παράρτημα Γ.Άρθρο 7Συμμετοχή1. Υπό την επιφύλαξη των διατάξεων του άρθρου 4, οι εγκατεστημένες στην Ελβετία νομικές οντότητες που συμμετέχουν στα έβδομα προγράμματα-πλαίσια ΕΚ και Ευρατόμ, έχουν τα ίδια συμβατικά δικαιώματα και υποχρεώσεις με τις εγκατεστημένες στις Κοινότητες νομικές οντότητες.2. Για τις εγκατεστημένες στην Ελβετία νομικές οντότητες, οι όροι και προϋποθέσεις υποβολής και αξιολόγησης προτάσεων, και ανάθεσης και σύναψης συμφωνιών επιχορήγησης ή/και συμβάσεων βάσει των κοινοτικών προγραμμάτων είναι οι ίδιοι με τους ισχύοντες για τις συμφωνίες επιχορήγησης ή/και συμβάσεις που συνάπτονται βάσει των ίδιων προγραμμάτων με νομικές οντότητες εγκατεστημένες στις Κοινότητες.3. Οι εγκατεστημένες στην Ελβετία νομικές οντότητες είναι επιλέξιμες για δανειοδότηση από την ΕΤΕ στο πλαίσιο δανείων που χορηγεί η τελευταία προς υποστήριξη των ερευνητικών στόχων του έβδομου προγράμματος-πλαισίου ΕΚ.4. Κατά την επιλογή αξιολογητών ή διαιτητών δυνάμει των κοινοτικών προγραμμάτων έρευνας και τεχνολογικής ανάπτυξης, λαμβάνεται υπόψη επαρκής αριθμός Ελβετών εμπειρογνωμόνων, συνεκτιμώντας τις δεξιότητες και τις γνώσεις που απαιτούνται για τα καθήκοντα που πρόκειται να τους ανατεθούν.5. Υπό την επιφύλαξη των διατάξεων του άρθρου 1 παράγραφος 3, του άρθρου 2 παράγραφος 3 και του άρθρου 4 παράγραφος 2 καθώς και των ισχυόντων κανονιστικών διατάξεων και διαδικαστικών κανόνων, οι εγκατεστημένες στις Κοινότητες νομικές οντότητες δύνανται να συμμετέχουν σε προγράμματα ή/και έργα υπαγόμενα στα ελβετικά ερευνητικά προγράμματα που προβλέπονται στο άρθρο 2 παράγραφος 3, υπό όρους και προϋποθέσεις ισοδύναμους με εκείνους που ισχύουν για τους Ελβετούς εταίρους. Οι ελβετικές αρχές δύναται να εξαρτούν τη συμμετοχή μίας ή περισσότερων από τις εγκατεστημένες στις Κοινότητες νομικές οντότητες σε ένα έργο, από την κοινή συμμετοχή τουλάχιστον μιας ελβετικής νομικής οντότητας.Άρθρο 8ΚινητικότηταΚάθε μέρος αναλαμβάνει την υποχρέωση, σύμφωνα με τις ισχύουσες κανονιστικές διατάξεις και συμφωνίες, να εξασφαλίζει την είσοδο και την παραμονή, εφόσον είναι απαραίτητο για την επιτυχή υλοποίηση της εκάστοτε δραστηριότητας, περιορισμένου αριθμού ερευνητών του που συμμετέχουν, στην Ελβετία και στις Κοινότητες, στις καλυπτόμενες από την παρούσα συμφωνία δραστηριότητες.Άρθρο 9Αναθεώρηση και μελλοντική συνεργασία1. Σε περίπτωση που οι Κοινότητες αναθεωρήσουν ή επεκτείνουν τα ερευνητικά τους προγράμματα, η παρούσα συμφωνία δύναται να αναθεωρηθεί ή να επεκταθεί υπό όρους που συμφωνούνται από κοινού. Τα μέρη ανταλλάσσουν προηγουμένως πληροφορίες και απόψεις σχετικά με την σκοπούμενη αναθεώρηση ή επέκταση καθώς και σχετικά με οιοδήποτε ζήτημα έχει


text: άμεση ή έμμεση επίδραση στη συνεργασία της Ελβετίας στα πεδία που καλύπτουν τα έβδομα προγράμματα-πλαίσια ΕΚ και Ευρατόμ. Στην Ελβετία κοινοποιείται το ακριβές περιεχόμενο των αναθεωρούμενων ή επεκτεινόμενων προγραμμάτων εντός δύο εβδομάδων από την έκδοσή τους από τις Κοινότητες. Σε περίπτωση αναθεώρησης ή επέκτασης των ερευνητικών προγραμμάτων, η Ελβετία δύναται να καταγγείλει την παρούσα συμφωνία, με εξάμηνη προθεσμία προειδοποίησης. Τα μέρη κοινοποιούν οιαδήποτε πρόθεση καταγγελίας ή επέκτασης της παρούσας συμφωνίας εντός τριών μηνών από την έκδοση της απόφασης των Κοινοτήτων.2. Σε περίπτωση που οι Κοινότητες θεσπίσουν νέα πολυετή προγράμματα-πλαίσια έρευνας και τεχνολογικής ανάπτυξης, η παρούσα συμφωνία δύναται να ανανεωθεί ή να τεθεί υπό επαναδιαπραγμάτευση υπό όρους που συμφωνούν από κοινού τα μέρη. Τα μέρη ανταλλάσσουν πληροφορίες και απόψεις σχετικά με την προπαρασκευή αυτών των προγραμμάτων ή άλλων τρεχουσών ή μελλοντικών ερευνητικών δραστηριοτήτων μέσω της επιτροπής έρευνας Ελβετίας/Κοινοτήτων.Άρθρο 10Σχέση με άλλες διεθνείς συμφωνίες1. Οι διατάξεις της παρούσας συμφωνίας εφαρμόζονται με την επιφύλαξη των πλεονεκτημάτων που προβλέπονται από άλλες διεθνείς συμφωνίες, οι οποίες δεσμεύουν ένα από τα μέρη και επιφυλάσσουν τα πλεονεκτήματα αυτά αποκλειστικά για τις νομικές οντότητες που είναι εγκατεστημένες στην επικράτεια του συγκεκριμένου μέρους.2. Μια νομική οντότητα εγκατεστημένη σε άλλη χώρα συνδεδεμένη με το έβδομο πρόγραμμα-πλαίσιο ΕΚ (συνδεδεμένη χώρα) έχει, στο πλαίσιο της παρούσας συμφωνίας, τα ίδια δικαιώματα και υποχρεώσεις με τις νομικές οντότητες που είναι εγκατεστημένες σε κράτος μέλος, υπό τον όρο ότι η συνδεδεμένη χώρα στην οποία είναι εγκατεστημένη η νομική οντότητα έχει συμφωνήσει να παραχωρήσει στις νομικές οντότητες από την Ελβετία τα ίδια δικαιώματα και υποχρεώσεις.Άρθρο 11Εδαφική εφαρμογήΗ παρούσα συμφωνία εφαρμόζεται, αφενός, στο έδαφος στο οποίο εφαρμόζονται οι συνθήκες για την ίδρυση των Ευρωπαϊκών Κοινοτήτων και υπό τους όρους που καθορίζονται στις συνθήκες αυτές και, αφετέρου, στο έδαφος της Ελβετίας.Άρθρο 12ΠαραρτήματαΤα παραρτήματα Α, Β και Γ αποτελούν αναπόσπαστο μέρος της παρούσας συμφωνίας.Άρθρο 13Τροποποίηση και καταγγελία1. Η παρούσα συμφωνία εφαρμόζεται κατά τη διάρκεια των έβδομων προγραμμάτων-πλαισίων ΕΚ και Ευρατόμ.2. Η παρούσα συμφωνία δύναται να τροποποιηθεί μόνον εγγράφως, κοινή συναινέσει των μερών. Η διαδικασία έναρξης ισχύος των τροποποιήσεων είναι η ίδια με εκείνη που εφαρμόζεται για την παρούσα συμφωνία.3. Κάθε μέρος δύναται να καταγγείλει την παρούσα συμφωνία, υπό την επιφύλαξη εξάμηνης έγγραφης προειδοποίησης.4. Τα έργα και οι δραστηριότητες που βρίσκονται σε εξέλιξη κατά τον χρόνο της καταγγελίας ή/και λήξης της παρούσας συμφωνίας, συνεχίζονται έως ότου ολοκληρωθούν σύμφωνα με τους όρους που καθορίζονται στην παρούσα συμφωνία. Τα μέρη διευθετούν, κοινή συναινέσει, οιεσδήποτε άλλες συνέπειες της καταγγελίας.Άρθρο 14Έναρξη ισχύος και προσωρινή εφαρμογή1. Η παρούσα συμφωνία κυρώνεται ή συνάπτεται από τα μέρη σύμφωνα με τους αντίστοιχους κανόνες τους. Η παρούσα συμφωνία αρχίζει να ισχύει τις ημερομηνίες της τελευταίας από τις κοινοποιήσεις για την ολοκλήρωση των αναγκαίων προς τούτο διαδικασιών. Εφαρμόζεται προσωρινά από την 1η Ιανουαρίου 2007.2. Σε περίπτωση που οιοδήποτε εκ των μερών ενημερώσει το άλλο μέρος ότι δεν θα συνάψει την παρούσα συμφωνία, συμφωνούνται τα ακόλουθα:- οι Κοινότητες επιστρέφουν στην Ελβετία τη συνεισφορά της στον γενικό προϋπολογισμό της Ευρωπαϊκής Ένωσης, κατά τα προβλεπόμενα στο άρθρο 2 παράγραφος 2,- εντούτοις, από την προαναφερόμενη επιστροφή αφαιρούνται τα κεφάλαια που έχουν δεσμεύσει οι Κοινότητες


text: για τη συμμετοχή εγκατεστημένων στην Ελβετία νομικών οντοτήτων σε έμμεσες δράσεις, συμπεριλαμβανομένων των επιστροφών που προβλέπονται στο άρθρο 2 παράγραφος 1,- τα έργα και οι δραστηριότητες που έχουν αρχίσει κατά τη διάρκεια αυτής της προσωρινής εφαρμογής και βρίσκονται σε εξέλιξη κατά τον χρόνο της προαναφερόμενης κοινοποίησης, συνεχίζονται έως ότου ολοκληρωθούν σύμφωνα με τους όρους που καθορίζονται στην παρούσα συμφωνία.Η παρούσα συμφωνία συντάσσεται σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, όλα δε τα κείμενα είναι εξίσου αυθεντικά.Съставено в Люксембург на двадесет и пети юни две хиляди и седма година.Hecho en Luxemburgo, el veinticinco de junio de dos mil siete.V Lucemburku dne dvacátého pátého června dva tisíce sedm.Udfærdiget i Luxembourg den femogtyvende juni to tusind og syv.Geschehen zu Luxemburg am fünfundzwanzigsten Juni zweitausendsieben.Kahe tuhande seitsmenda aasta juunikuu kahekümne viiendal päeval Luxembourgis.Έγινε στο Λουξεμβούργο, στις είκοσι πέντε Ιουνίου δύο χιλιάδες επτά.Done at Luxembourg, on the twenty-fifth day of June in the year two thousand and seven.Fait à Luxembourg, le vingt-cinq juin deux mille sept.Fatto a Lussemburgo, addì venticinque giugno duemilasette.Luksemburgā, divtūkstoš septītā gada divdesmit piektajā jūnijā.Priimta du tūkstančiai septintųjų metų birželio dvidešimt penktą dieną Liuksemburge.Kelt Luxembourgban, a kettőezer-hetedik év június havának huszonötödik napján.Magħmul fil-Lussemburgu, fil- ħamsa u għoxrin jum ta' Ġunju tas-sena elfejn u sebgħa.Gedaan te Luxemburg, de vijfentwintigste juni tweeduizend zeven.Sporządzono w Luksemburgu dnia dwudziestego piątego czerwca roku dwa tysiące siódmego.Feito no Luxemburgo, em vinte e cinco de Junho de dois mil e sete.Adoptat la Luxemburg, douăzeci şi cinci iunie două mii șapte.V Luxemburgu dňa dvadsiateho piateho júna dvetisícsedem.V Luxembourgu, petindvajsetega junija leta dva tisoč sedem.Tehty Luxemburgissa kahdentenakymmenentenäviidentenä päivänä kesäkuuta vuonna kaksituhattaseitsemän.Som skedde i Luxemburg den tjugofemte juni tjugohundrasju.Зa Eвpoпeйcката общностPor la Comunidad EuropeaZa Evropské společenstvíFor Det Europæiske FællesskabFür die Europäische GemeinschaftEuroopa Ühenduse nimelГια την Ευρωπαїκή ΚоινότηταFor the European CommunityPour la Communauté européennePer la Comunità europeaEiropas Kopienas vārdāEuropos bendrijos varduAz Európai Közösség részérőlGħall-Komunità EwropeaVoor de Europese GemeenschapW imieniu Wspólnoty EuropejskiejPela Comunidade EuropeiaPentru Comunitatea EuropeanăZa Európske spoločenstvoZa Evropsko skupnostEuroopan yhteisön puolestaFör Europeiska gemenskapen+++++ TIFF +++++Зa Eвpoпeйcката общност зa aтoмна енергияPor la Comunidad Europea de la Energía AtómicaZa Evropské společenství pro atomovou energiiFor Det Europæiske AtomenergifælleskabFür die Europäische AtomgemeinschaftEuroopa Aatomienergiaühenduse nimelГια την Ευρωπαїκή Κоινότητα Ατομικής ΕvέργειαςFor the European Atomic Energy CommunityPour la Communauté européenne de l'énergie atomiquePer la Comunità europea dell'energia atomicaEiropas Atomenerġijas kopienas vārdāEuropos atominés energijos bendrijos varduAz Európai Atomenergia-közösség részérőlGħall-Komunità Ewropea ta' l-Enerġija AtomikaW imieniu Europejskiej Wspólnoty Energii AtomowejVoor de Europese Gemeenschap voor AtoomenergiePela Comunidade Europeia da Energia AtómicaPentru Comunitatea Europeană a Energiei AtomiceZa Európske spoločenstvo pre atómovú energiuZa Evropsko skupnost za atomsko energijoEuroopan atominienergiayhteisön puolestaFör Europeiska atomenergigemenskapen+++++ TIFF +++++Зa Конфедерация ШвейцарияPor la confederación SuizaZa Švýcarskou konfederaciFor Det Schweiziske ForbundFür die Schweizerische EidgenossenschaftŠveitsi Konföderatsiooni nimelГια την Ελβετική ΣυνομοσπονδίαFor the Swiss ConfederationPour la Confédération suissePer la Confederazione svizzeraŠveices Konfederācijas vārdāŠveicarijos Konfederacijos varduA Svájci Államszövetség részérőlGħall-Konfederazzjoni ŻvizzeraVoor de Zwitserse BondsstaatW imieniu Konfederacji SzwajcarskiejPela Confederação SuíçaPentru Confederaţia ElveţianăZa Švajčiarsku konfederáciuZa Švicarsko konfederacijoSveitsin valaliiton puolestaPå Schweiziska edsförbundets vågnar+++++ TIFF +++++[1] ΕΕ L 32 της 5.2.2004,


text: σ. 22.[2] ΕΕ L 412 της 30.12.2006, σ. 1.[3] ΕΕ L 391 της 30.12.2006, σ. 1.[4] ΕΕ L 400 της 30.12.2006, σ. 86· όπως διορθώθηκε στην ΕΕ L 54 της 22.2.2007, σ. 30.[5] ΕΕ L 400 της 30.12.2006, σ. 243· όπως διορθώθηκε στην ΕΕ L 54 της 22.2.2007, σ. 81.[6] ΕΕ L 400 της 30.12.2006, σ. 271· όπως διορθώθηκε στην ΕΕ L 54 της 22.2.2007, σ. 91.[7] ΕΕ L 400 της 30.12.2006, σ. 300· όπως διορθώθηκε στην ΕΕ L 54 της 22.2.2007, σ. 101.[8] ΕΕ L 400 της 30.12.2006, σ. 369· όπως διορθώθηκε στην ΕΕ L 54 της 22.2.2007, σ. 126.[9] ΕΕ L 400 της 30.12.2006, σ. 60· όπως διορθώθηκε στην ΕΕ L 54 της 22.2.2007, σ. 21.[10] ΕΕ L 400 της 30.12.2006, σ. 1· όπως διορθώθηκε στην ΕΕ L 54 της 22.2.2007, σ. 4.[11] ΕΕ L 400 της 30.12.2006, σ. 405· όπως διορθώθηκε στην ΕΕ L 54 της 22.2.2007, σ. 139.[12] ΕΕ L 400 της 30.12.2006, σ. 435· όπως διορθώθηκε στην ΕΕ L 54 της 22.2.2007, σ. 149.[13] ΕΕ L 210 της 31.7.2006, σ. 25.--------------------------------------------------ΠΑΡΑΡΤΗΜΑ ΑΑΡΧΕΣ ΕΠΙΜΕΡΙΣΜΟΥ ΤΩΝ ΔΙΚΑΙΩΜΑΤΩΝ ΔΙΑΝΟΗΤΙΚΗΣ ΙΔΙΟΚΤΗΣΙΑΣI. Πεδίο εφαρμογήςΓια τους σκοπούς της παρούσας συμφωνίας, η "διανοητική ιδιοκτησία" έχει την έννοια που ορίζεται στο άρθρο 2 της σύμβασης της Στοκχόλμης, της 14ης Ιουλίου 1967, για την ίδρυση του Παγκόσμιου Οργανισμού Διανοητικής Ιδιοκτησίας.Για τους σκοπούς της παρούσας συμφωνίας, ως "γνώσεις" νοούνται τα αποτελέσματα, συμπεριλαμβανομένων των πληροφοριών, ανεξαρτήτως εάν δύνανται ή όχι να τύχουν προστασίας, καθώς και τα δικαιώματα δημιουργού ή τα δικαιώματα που αντλούνται από τα αποτελέσματα αυτά βάσει διπλωμάτων ευρεσιτεχνίας, καταχωρισμένων σχεδίων και υποδειγμάτων, δικαιωμάτων επί φυτικής ποικιλίας, συμπληρωματικών πιστοποιητικών ή άλλων συναφών μορφών προστασίας, ή βάσει αιτήσεων για τη χορήγησή τους.II. Δικαιώματα διανοητικής ιδιοκτησίας των νομικών οντοτήτων των μερών1. Κάθε μέρος εξασφαλίζει ότι τα δικαιώματα διανοητικής ιδιοκτησίας των νομικών οντοτήτων του άλλου μέρους που συμμετέχουν σε δραστηριότητες διεξαγόμενες βάσει της παρούσας συμφωνίας και τα αντίστοιχα δικαιώματα και υποχρεώσεις που απορρέουν από αυτήν τη συμμετοχή, τυγχάνουν μεταχείρισης συμβατής με τις σχετικές διεθνείς συμβάσεις που εφαρμόζονται στα μέρη, και κυρίως με τη συμφωνία TRIPS (Συμφωνία για τις εμπορικές πτυχές των δικαιωμάτων διανοητικής ιδιοκτησίας, την οποία διαχειρίζεται ο Παγκόσμιος Οργανισμός Εμπορίου), τη σύμβαση της Βέρνης (πράξη των Παρισίων του 1971) και τη σύμβαση των Παρισίων (πράξη της Στοκχόλμης του 1967).2. Τα δικαιώματα και οι υποχρεώσεις, σε ό,τι αφορά τη διανοητική ιδιοκτησία, των εγκατεστημένων στην Ελβετία νομικών οντοτήτων που συμμετέχουν σε έμμεσες δράσεις των έβδομων προγραμμάτων-πλαισίων ΕΚ και Ευρατόμ υπόκεινται στους όρους που καθορίζονται στον κανονισμό (ΕΚ) αριθ. 2321/2002 του Ευρωπαϊκού Κοινοβουλίου και του Συμβουλίου [1] όπως τροποποιήθηκε με τον κανονισμό (ΕΚ) αριθ. 1906/2006, στον κανονισμό αριθ. 2322/2002 (Ευρατόμ) του Συμβουλίου [2] όπως τροποποιήθηκε με τον κανονισμό (Ευρατόμ) αριθ. 1908/2006 του Συμβουλίου και στη συμφωνία επιχορήγησης ή/και σύμβαση που έχει συναφθεί με την Ευρωπαϊκή Κοινότητα, σύμφωνα με το σημείο 1. Όταν συμμετέχει σε έμμεσες δράσεις του έβδομου προγράμματος-πλαισίου ΕΚ, οι οποίες υλοποιούνται δυνάμει του άρθρου 169 και 171 της συνθήκης για την ίδρυση της Ευρωπαϊκής Κοινότητας, η Ελβετία έχει, σε ό,τι αφορά τη διανοητική ιδιοκτησία, τα ίδια δικαιώματα και


text: υποχρεώσεις με τα συμμετέχοντα κράτη μέλη, όπως καθορίζεται στις σχετικές διατάξεις.3. Οι νομικές οντότητες που είναι εγκατεστημένες σε κράτος μέλος της Ευρωπαϊκής Ένωσης, οι οποίες συμμετέχουν σε ελβετικά ερευνητικά προγράμματα ή/και έργα έχουν, σε ό,τι αφορά τη διανοητική ιδιοκτησία, τα ίδια δικαιώματα και υποχρεώσεις με τις εγκατεστημένες στην Ελβετία νομικές οντότητες οι οποίες συμμετέχουν στα ίδια ερευνητικά προγράμματα ή έργα, σύμφωνα με το σημείο 1.III. Δικαιώματα διανοητικής ιδιοκτησίας των μερών1. Εκτός εάν άλλως συμφωνηθεί μεταξύ των μερών, στις γνώσεις που παράγουν τα μέρη κατά την εκτέλεση δραστηριοτήτων που έχουν αναληφθεί σύμφωνα με το άρθρο 2 παράγραφος 4 της παρούσας συμφωνίας, εφαρμόζονται οι ακόλουθοι κανόνες:α) οι γνώσεις ανήκουν κατά κυριότητα στο μέρος που τις παράγει. Σε περίπτωση που δεν είναι δυνατό να προσδιορισθεί με βεβαιότητα η σχετική συνεισφορά των μερών στις εργασίες από τις οποίες παρήχθησαν οι γνώσεις, οι γνώσεις ανήκουν κατά συγκυριότητα στα μέρη·β) το μέρος που έχει την κυριότητα των γνώσεων παρέχει στο άλλο μέρος δικαιώματα πρόσβασης στις γνώσεις αυτές για τις ανάγκες της εκτέλεσης των δραστηριοτήτων που προβλέπονται στο άρθρο 2 παράγραφος 4 της παρούσας συμφωνίας. Τα δικαιώματα αυτά παρέχονται ατελώς.2. Εκτός εάν άλλως συμφωνηθεί μεταξύ των μερών, στις επιστημονικές συγγραφικές εργασίες των μερών εφαρμόζονται οι ακόλουθοι κανόνες:α) όταν ένα μέρος δημοσιεύει, μέσω περιοδικών, άρθρων, εκθέσεων, βιβλίων, βιντεοεγγραφών ή λογισμικού, δεδομένα, πληροφορίες και τεχνικά ή επιστημονικά αποτελέσματα τα οποία είναι προϊόντα δραστηριοτήτων που έχουν αναληφθεί δυνάμει της παρούσας συμφωνίας, παραχωρείται ατελώς στο άλλο μέρος παγκόσμια, μη αποκλειστική και αμετάκλητη άδεια μετάφρασης, προσαρμογής, μετάδοσης και δημόσιας διανομής των εν λόγω εργασιών·β) σε όλα τα αντίτυπα των προστατευόμενων με δικαιώματα δημιουργού δεδομένων και πληροφοριών, τα οποία έχουν παραχθεί και προορίζονται για δημόσια διανομή δυνάμει της παρούσας ενότητας, παρατίθενται τα ονόματα των δημιουργών, με την επιφύλαξη ρητής άρνησης των τελευταίων. Τα αντίτυπα φέρουν επίσης ευδιάκριτη μνεία της υποστήριξης που προσέφεραν τα μέρη στο πλαίσιο της συνεργασίας τους.3. Εκτός εάν άλλως συμφωνηθεί μεταξύ των μερών, στις μη ανακοινώσιμες πληροφορίες των μερών έχουν εφαρμογή οι ακόλουθοι κανόνες:α) κάθε μέρος όταν υποβάλλει στο άλλο μέρος πληροφορίες σχετικές με τις δραστηριότητες που διεξάγονται κατ’ εφαρμογή της παρούσας συμφωνίας, επισημαίνει τις πληροφορίες που επιθυμεί να παραμείνουν μη ανακοινώσιμες·β) το μέρος που παραλαμβάνει τις πληροφορίες δύναται, με ιδία ευθύνη, να γνωστοποιεί μη ανακοινώσιμες πληροφορίες σε οργανισμούς ή πρόσωπα υπό τη δικαιοδοσία του, ειδικά για τους σκοπούς της εφαρμογής της παρούσας συμφωνίας·γ) με την προηγούμενη γραπτή συγκατάθεση του μέρους που παρέχει μη ανακοινώσιμες πληροφορίες, το μέρος που τις παραλαμβάνει δύναται να διαδώσει τις πληροφορίες αυτές ευρύτερα απ’ όσο κατά τα άλλα προβλέπεται στο στοιχείο β). Τα μέρη συνεργάζονται για τον καθορισμό των διαδικασιών αίτησης και χορήγησης της γραπτής συγκατάθεσης για ευρύτερη διάδοση, και κάθε μέρος χορηγεί τέτοια έγκριση στον βαθμό που το επιτρέπουν η εσωτερική του πολιτική και οι οικείες νομοθετικές και κανονιστικές του διατάξεις·δ) οι μη ανακοινώσιμες πληροφορίες μη τεκμηριωτικού χαρακτήρα και άλλες εμπιστευτικές πληροφορίες, οι οποίες παρέχονται στα πλαίσια σεμιναρίων ή άλλων συνεδριάσεων μεταξύ εκπροσώπων των μερών που πραγματοποιούνται βάσει της παρούσας συμφωνίας, ή οι πληροφορίες που προκύπτουν από την απόσπαση προσωπικού, τη χρήση εγκαταστάσεων ή


text: την εκτέλεση έμμεσων δράσεων, πρέπει να παραμένουν εμπιστευτικές, όταν ο παραλήπτης αυτών των μη ανακοινώσιμων ή άλλων εμπιστευτικών ή προνομιακών πληροφοριών έλαβε γνώση του εμπιστευτικού χαρακτήρα των πληροφοριών πριν από τη γνωστοποίησή τους σύμφωνα με το στοιχείο α)·ε) κάθε μέρος διασφαλίζει ότι οι μη ανακοινώσιμες πληροφορίες των οποίων λαμβάνει γνώση βάσει των στοιχείων α) και δ) προστατεύονται κατά τα προβλεπόμενα στην παρούσα συμφωνία. Εάν ένα από τα μέρη διαπιστώσει ότι αδυνατεί, ή ότι λογικώς θα είναι αδύνατο, να τηρήσει τις περί μη διάδοσης διατάξεις των στοιχείων α) και δ), ενημερώνει αμέσως το άλλο μέρος. Τα μέρη, εν συνεχεία, διαβουλεύονται ώστε να καθορίσουν την ενδεδειγμένη πορεία δράσης.[1] ΕΕ L 355 της 30.12.2002, σ. 23.[2] ΕΕ L 355 της 30.12.2002, σ. 35.--------------------------------------------------ΠΑΡΑΡΤΗΜΑ ΒΔΗΜΟΣΙΟΝΟΜΙΚΟΙ ΚΑΝΟΝΕΣ ΠΟΥ ΔΙΕΠΟΥΝ ΤΗΝ ΑΝΑΦΕΡΟΜΕΝΗ ΣΤΟ ΑΡΘΡΟ 5 ΤΗΣ ΠΑΡΟΥΣΑΣ ΣΥΜΦΩΝΙΑΣ ΧΡΗΜΑΤΟΔΟΤΙΚΗ ΣΥΝΕΙΣΦΟΡΑ ΤΗΣ ΕΛΒΕΤΙΑΣI. Προσδιορίσμος της χρηματοδοτικής συμμετοχής1. Το συντομότερο δυνατόν, και το αργότερο έως την 1η Σεπτεμβρίου κάθε έτους, η Επιτροπή γνωστοποιεί στην Ελβετία, μαζί με σχετική τεκμηρίωση, τα ακόλουθα στοιχεία:α) το ύψος των πιστώσεων ανάληψης υποχρεώσεων που αντιστοιχούν στα δύο προγράμματα-πλαίσια, όπως εμφαίνεται στην κατάσταση δαπανών του προσχεδίου προϋπολογισμού της Ευρωπαϊκής Ένωσης·β) το κατ’ εκτίμηση ύψος της συνεισφοράς που αντιστοιχεί στη συμμετοχή της Ελβετίας στα δύο προγράμματα-πλαίσια, όπως προκύπτει από το προσχέδιο προϋπολογισμού. Παρ’ όλα αυτά, προς διευκόλυνση των εσωτερικών δημοσιονομικών διαδικασιών, οι υπηρεσίες της Επιτροπής παρέχουν σχετικά ενδεικτικά στοιχεία, το αργότερο στις 31 Μαΐου κάθε έτους.2. Αμέσως μετά την οριστική έγκριση του γενικού προϋπολογισμού, η Επιτροπή γνωστοποιεί στην Ελβετία τα ανωτέρω προβλεπόμενα ποσά, όπως εμφαίνονται στην κατάσταση δαπανών, που αντιστοιχούν στη συμμετοχή της.II. Διαδικασίες πληρωμής1. Τον Ιούνιο και τον Νοέμβριο κάθε οικονομικού έτους, η Επιτροπή απευθύνει στην Ελβετία πρόσκληση καταβολής των ποσών που αντιστοιχούν στη χρηματοδοτική της συνεισφορά βάσει της παρούσας συμφωνίας. Αυτές οι προσκλήσεις καταβολής ποσών προβλέπουν αντιστοίχως την, εκ μέρους της Ελβετίας, καταβολή των έξι δωδέκατων της συνεισφοράς της, το αργότερο 30 ημέρες μετά την παραλαβή της πρόσκλησης. Εντούτοις, κατά το τελευταίο έτος εφαρμογής των δύο προγραμμάτων-πλαισίων, ολόκληρο το ποσό της χρηματοδοτικής συνεισφοράς της Ελβετίας καταβάλλεται το αργότερο 30 ημέρες μετά την παραλαβή της πρόσκλησης καταβολής ποσών.2. Η χρηματοδοτική συνεισφορά της Ελβετίας εκφράζεται και καταβάλλεται σε ευρώ.3. Η Ελβετία καταβάλλει τη χρηματοδοτική της συνεισφορά δυνάμει της παρούσας συμφωνίας με βάση το χρονοδιάγραμμα της παραγράφου 1. Οιαδήποτε καθυστέρηση καταβολής συνεπάγεται επιβάρυνση με τόκους, που υπολογίζονται με το μηνιαίο διατραπεζικό επιτόκιο συναλλαγών σε ευρώ (EURIBOR) που δημοσιεύεται στη σελίδα 248 του "Telerate". Το επιτόκιο αυτό προσαυξάνεται κατά 1,5 εκατοστιαία μονάδα για κάθε μήνα καθυστέρησης. Το προσαυξημένο επιτόκιο ισχύει για ολόκληρη την περίοδο καθυστέρησης. Εντούτοις, τόκοι οφείλονται μόνον εάν η καθυστέρηση της καταβολής της συνεισφοράς υπερβαίνει τις τριάντα ημέρες από τις ημερομηνίες λήξης των προθεσμιών πληρωμής που προβλέπονται στην παράγραφο 1.4. Τα οδοιπορικά με τα οποία επιβαρύνονται οι αντιπρόσωποι και εμπειρογνώμονες της Ελβετίας στα πλαίσια της συμμετοχής τους στις εργασίες των ερευνητικών επιτροπών καθώς και σε εργασίες σχετικές με την εκτέλεση των δύο προγραμμάτων-πλαισίων, επιστρέφονται από την Επιτροπή στην ίδια βάση και σύμφωνα με τις διαδικασίες που ισχύουν σήμερα για τους αντιπροσώπους και εμπειρογνώμονες των κρατών


text: μελών των Κοινοτήτων.III. Εκτελεστικοί όροι1. Η χρηματοδοτική συνεισφορά της Ελβετίας στα δύο προγράμματα-πλαίσια σύμφωνα με το άρθρο 5 της παρούσας συμφωνίας, παραμένει κανονικά αμετάβλητη για το εκάστοτε οικονομικό έτος.2. Κατά το κλείσιμο των λογαριασμών κάθε οικονομικού έτους n και στο πλαίσιο της κατάρτισης του λογαριασμού εσόδων και εξόδων, η Επιτροπή προχωρεί σε τακτοποίηση των λογαριασμών σε σχέση με τη συμμετοχή της Ελβετίας, λαμβάνοντας υπόψη τυχόν αλλαγές που επήλθαν, είτε με μεταβιβάσεις, διαγραφές και μεταφορές υπολοίπων, είτε με συμπληρωματικούς και διορθωτικούς προϋπολογισμούς, κατά τη διάρκεια του οικονομικού έτους.Η τακτοποίηση αυτή γίνεται με την πρώτη πληρωμή για το έτος n+1. Η οριστική, ωστόσο, τακτοποίηση γίνεται το αργότερο τον Ιούλιο του τέταρτου έτους μετά τη λήξη των δύο προγραμμάτων-πλαισίων. Η πληρωμή που καταβάλλει η Ελβετία πιστώνεται στα προγράμματα των Ευρωπαϊκών Κοινοτήτων ως έσοδα του προϋπολογισμού, καταχωριζόμενα στο κατάλληλο δημοσιονομικό κονδύλιο της κατάστασης εσόδων του γενικού προϋπολογισμού της Ευρωπαϊκής Ένωσης.IV. Ενημέρωση1. Το αργότερο στις 31 Μαΐου κάθε οικονομικού έτους n+1, καταρτίζεται και διαβιβάζεται στην Ελβετία, προς ενημέρωση, η κατάσταση πιστώσεων για τα δύο προγράμματα-πλαίσια που αφορά το προηγούμενο οικονομικό έτος n, σύμφωνα με τη μορφή του λογαριασμού εσόδων και εξόδων της Επιτροπής.2. Η Επιτροπή γνωστοποιεί στην Ελβετία στατιστικά στοιχεία και κάθε άλλο γενικό δημοσιονομικό στοιχείο σχετικό με την υλοποίηση των δύο προγραμμάτων-πλαισίων, που τίθεται στη διάθεση των κρατών μελών.--------------------------------------------------ΠΑΡΑΡΤΗΜΑ ΓΔΗΜΟΣΙΟΝΟΜΙΚΟΣ ΕΛΕΓΧΟΣ ΤΩΝ ΕΛΒΕΤΩΝ ΣΥΜΜΕΤΕΧΟΝΤΩΝ ΣΤΑ ΚΟΙΝΟΤΙΚΑ ΠΡΟΓΡΑΜΜΑΤΑ ΠΟΥ ΚΑΛΥΠΤΕΙ Η ΠΑΡΟΥΣΑ ΣΥΜΦΩΝΙΑI. Απευθείας επικοινωνίαΗ Επιτροπή επικοινωνεί απευθείας με τους εγκατεστημένους στην Ελβετία συμμετέχοντες στα έβδομα προγράμματα-πλαίσια ΕΚ και Ευρατόμ και με τους υπεργολάβους αυτών. Τα πρόσωπα αυτά δύνανται να υποβάλλουν απευθείας στην Επιτροπή κάθε σχετική πληροφορία και τεκμηρίωση που υποχρεούνται να υποβάλλουν βάσει των νομοθετικών πράξεων στις οποίες αναφέρεται η παρούσα συμφωνία και βάσει των συμφωνιών επιχορήγησης ή/και συμβάσεων που έχουν συναφθεί κατ’ εφαρμογή αυτών.II. Έλεγχοι1. Σύμφωνα με τον κανονισμό (ΕΚ, Ευρατόμ) αριθ. 1605/2002 του Συμβουλίου [1] όπως τροποποιήθηκε με τον κανονισμό (ΕΚ, Ευρατόμ) αριθ. 1995/2006 [2], και τον κανονισμό (ΕΚ, Ευρατόμ) αριθ. 2342/2002 της Επιτροπής [3] όπως τροποποιήθηκε με τον κανονισμό (ΕΚ, Ευρατόμ) 1248/2006 [4], καθώς και σύμφωνα με τους άλλους κανόνες στους οποίους αναφέρεται η παρούσα συμφωνία, στις συμφωνίες επιχορήγησης ή/και συμβάσεις που συνάπτονται με εγκατεστημένους στην Ελβετία συμμετέχοντες στο πρόγραμμα δύναται να προβλέπεται η δυνατότητα υποβολής, ανά πάσα στιγμή, των συγκεκριμένων συμμετεχόντων και των υπεργολάβων τους σε επιστημονικούς, χρηματοοικονομικούς, τεχνολογικούς ή άλλους ελέγχους διεξαγόμενους από υπαλλήλους της Επιτροπής ή άλλα πρόσωπα εξουσιοδοτημένα από την Επιτροπή.2. Οι υπάλληλοι της Επιτροπής και τα εξουσιοδοτημένα από την Επιτροπή πρόσωπα έχουν δικαίωμα πρόσβασης στους χώρους, τις εργασίες, τα έγγραφα και σε όλες τις πληροφορίες, μεταξύ άλλων σε ηλεκτρονική μορφή, που απαιτούνται για την διενέργεια αυτών των λογιστικών ελέγχων. Αυτό το δικαίωμα πρόσβασης προβλέπεται ρητά στις συμφωνίες επιχορήγησης ή/και συμβάσεις που συνάπτονται κατ’ εφαρμογήν των νομοθετικών πράξεων, στις οποίες αναφέρεται η παρούσα συμφωνία.3. Το Ευρωπαϊκό Ελεγκτικό Συνέδριο έχει τα ίδια δικαιώματα με την Επιτροπή.4. Οι λογιστικοί έλεγχοι μπορούν να διενεργούνται μετά τη λήξη ισχύος των έβδομων προγραμμάτων-πλαισίων ΕΚ και Ευρατόμ ή της παρούσας συμφωνίας, σύμφωνα με τους όρους των εν λόγω συμφωνιών επιχορήγησης ή/και συμβάσεων.5. Η


text: Ομοσπονδιακή Υπηρεσία Οικονομικού Ελέγχου της Ελβετίας ενημερώνεται εκ των προτέρων σχετικά με τους ελέγχους που πρόκειται να διενεργηθούν στο έδαφος της Ελβετίας. Η ενημέρωση αυτή δεν αποτελεί νομική προϋπόθεση για τη διενέργεια των ελέγχων.III. Επιτόπιοι έλεγχοι1. Στο πλαίσιο της παρούσας συμφωνίας, η Επιτροπή (OLAF) εξουσιοδοτείται να διενεργεί επιτόπιους ελέγχους και εξακριβώσεις στο έδαφος της Ελβετίας, σύμφωνα με τους όρους και τις προϋποθέσεις που καθορίζονται στον κανονισμό (ΕΚ, Ευρατόμ) αριθ. 2185/96 του Συμβουλίου [5] και τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου [6].2. Οι επιτόπιοι έλεγχοι και εξακριβώσεις προετοιμάζονται και διενεργούνται από την Επιτροπή σε στενή συνεργασία με την Ομοσπονδιακή Υπηρεσία Οικονομικού Ελέγχου της Ελβετίας ή με άλλες αρμόδιες ελβετικές αρχές που ορίζει η Ομοσπονδιακή Υπηρεσία Οικονομικού Ελέγχου της Ελβετίας, οι οποίες ενημερώνονται για το αντικείμενο, τον σκοπό και τη νομική βάση των ελέγχων και εξακριβώσεων εγκαίρως ώστε να έχουν τη δυνατότητα να παράσχουν κάθε αναγκαία βοήθεια. Για τον σκοπό αυτό, οι υπάλληλοι των αρμόδιων ελβετικών αρχών δύνανται να συμμετέχουν στους επιτόπιους ελέγχους και εξακριβώσεις.3. Εάν οι αρμόδιες ελβετικές αρχές το επιθυμούν, οι επιτόπιοι έλεγχοι και εξακριβώσεις μπορούν να διενεργηθούν από αυτούς από κοινού με την Επιτροπή.4. Σε περίπτωση που συμμετέχοντες στα έβδομα προγράμματα-πλαίσια ΕΚ και Ευρατόμ αντιτάσσονται σε επιτόπιο έλεγχο ή εξακρίβωση, οι ελβετικές αρχές, ενεργώντας σύμφωνα με τους εθνικούς κανόνες, παρέχουν στους ελεγκτές της Επιτροπής τη βοήθεια που χρειάζονται για να φέρουν εις πέρας το έργο του επιτόπιου ελέγχου και εξακρίβωσης.5. Η Επιτροπή αναφέρει, το συντομότερο δυνατόν, στην Ομοσπονδιακή Υπηρεσία Οικονομικού Ελέγχου της Ελβετίας, κάθε περιστατικό ή υπόνοια παρατυπίας που περιήλθε εις γνώση της κατά τη διενέργεια του επιτόπιου ελέγχου ή εξακρίβωσης. Σε κάθε περίπτωση, η Επιτροπή υποχρεούται να ενημερώνει την προαναφερόμενη αρχή για το αποτέλεσμα αυτών των ελέγχων και εξακριβώσεων.IV. Ενημέρωση και διαβουλεύσεις1. Για τους σκοπούς της ορθής εφαρμογής του παρόντος παραρτήματος, οι αρμόδιες ελβετικές και κοινοτικές αρχές προβαίνουν τακτικά σε ανταλλαγή πληροφοριών και, κατ’ αίτηση εκατέρου των μερών, πραγματοποιούν διαβουλεύσεις.2. Οι αρμόδιες ελβετικές αρχές ενημερώνουν αμελλητί την Επιτροπή για κάθε περιστατικό ή υπόνοια παρατυπίας που έχει περιέλθει εις γνώση τους και έχει σχέση με τη σύναψη και την εκτέλεση των συμφωνιών επιχορήγησης ή/και συμβάσεων που συνάπτονται κατ’ εφαρμογή των νομοθετικών πράξεων στις οποίες αναφέρεται η παρούσα συμφωνία.V. ΕμπιστευτικότηταΠληροφορίες που γνωστοποιούνται ή αποκτώνται, σε οιαδήποτε μορφή, δυνάμει του παρόντος παραρτήματος, καλύπτονται από το επαγγελματικό απόρρητο και απολαύουν της προστασίας που εξασφαλίζουν, σε ανάλογες πληροφορίες, το ελβετικό δίκαιο και οι σχετικές διατάξεις που έχουν εφαρμογή στα κοινοτικά όργανα. Οι πληροφορίες αυτές δεν μπορούν να γνωστοποιούνται σε πρόσωπα άλλα πλην εκείνων εντός των κοινοτικών οργάνων ή των κρατών μελών ή της Ελβετίας, που ως εκ των καθηκόντων τους οφείλουν να τις γνωρίζουν, ούτε να χρησιμοποιούνται για σκοπούς άλλους πλην της ουσιαστικής προστασίας των οικονομικών συμφερόντων των μερών.VI. Διοικητικά μέτρα και κυρώσειςΥπό την επιφύλαξη της εφαρμογής του ελβετικού ποινικού δικαίου, η Επιτροπή δύναται να επιβάλλει διοικητικά μέτρα και κυρώσεις σύμφωνα με τον κανονισμό (ΕΚ, Ευρατόμ) αριθ. 1605/2002, όπως τροποποιήθηκε με τον κανονισμό (ΕΚ, Ευρατόμ) αριθ. 1995/2006, και σύμφωνα με τον κανονισμό (ΕΚ, Ευρατόμ) αριθ. 2342/2002, όπως τροποποιήθηκε


text: με τον κανονισμό (ΕΚ, Ευρατόμ) αριθ. 1248/2006, καθώς και σύμφωνα με τον κανονισμό (ΕΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων [7].VII. Ανάκτηση και εκτέλεσηΟι αποφάσεις της Επιτροπής που λαμβάνονται δυνάμει του έβδομου προγράμματος-πλαισίου ΕΚ και εμπίπτουν στο πεδίο εφαρμογής της παρούσας συμφωνίας, οι οποίες επιβάλλουν χρηματική υποχρέωση εις βάρος προσώπων άλλων πλην κρατών, είναι τίτλοι εκτελεστοί στην Ελβετία. Ο εκτελεστήριος τύπος περιάπτεται, χωρίς περαιτέρω έλεγχο εκτός από την επαλήθευση της γνησιότητας του τίτλου, από τις αρχές που ορίζει η ελβετική κυβέρνηση, η οποία ενημερώνει την Επιτροπή σχετικά. Η αναγκαστική εκτέλεση πραγματοποιείται σύμφωνα με τους διαδικαστικούς κανόνες της Ελβετίας. Η νομιμότητα της απόφασης που αποτελεί εκτελεστό τίτλο υπόκειται στον έλεγχο του Δικαστηρίου των Ευρωπαϊκών Κοινοτήτων. Οι αποφάσεις που εκδίδει το Δικαστήριο των Ευρωπαϊκών Κοινοτήτων δυνάμει ρήτρας διαιτησίας που περιέχεται σε σύμβαση συναφθείσα βάσει των έβδομων προγραμμάτων-πλαισίων ΕΚ και Ευρατόμ, είναι εκτελεστές υπό τους ίδιους όρους.[1] ΕΕ L 248 της 16.9.2002, σ. 1.[2] ΕΕ L 390 της 30.12.2006, σ. 1.[3] ΕΕ L 357 της 31.12.2002, σ. 1.[4] ΕΕ L 227 της 19.8.2006, σ. 3.[5] ΕΕ L 292 της 15.11.1996, σ. 2.[6] ΕΕ L 136 της 31.5.1999, σ. 1.[7] ΕΕ L 312 της 23.12.1995, σ. 1.--------------------------------------------------Τελική πράξηΟι πληρεξούσιοιτης ΕΥΡΩΠΑΪΚΗΣ ΚΟΙΝΟΤΗΤΑΣκαιτης ΕΛΒΕΤΙΚΗΣ ΣΥΝΟΜΟΣΠΟΝΔΙΑΣ,που συναντήθηκαν στο Λουξεμβούργο στις είκοσι πέντε Ιουνίου δύο χιλιάδες επτά για την υπογραφή της συμφωνίας μεταξύ της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας, αφενός, και της Ελβετικής Συνομοσπονδίας, αφετέρου, για την επιστημονική και τεχνολογική συνεργασία εξέδωσαν την ακόλουθη κοινή δήλωση, η οποία επισυνάπτεται στην παρούσα τελική πράξη:Κοινή δήλωση των συμβαλλόμενων μερών για στενό διάλογο ενόψει της υλοποίησης νέων δομών κατ’ εφαρμογή των άρθρων 169 και 171 της συνθήκης ΕΚ.Σημείωσαν επίσης τις ακόλουθες δηλώσεις, οι οποίες προσαρτώνται στην παρούσα τελική πράξη:Δήλωση του Συμβουλίου σχετικά με τη συμμετοχή της Ελβετίας στις επιτροπές.Δήλωση των Κοινοτήτων σχετικά με τη μεταχείριση των ερευνητών της ΕΕ στην Ελβετία βάσει της παρούσας συμφωνίας.--------------------------------------------------Κοινή δήλωση των συμβαλλομένων μερών για στενό διάλογο ενόψει της υλοποίησης νέων δομών κατ’ εφαρμογή των άρθρων 169 και 171 της συνθήκης ΕΚΤα δύο μέρη δηλώνουν ότι, για να εξασφαλισθεί η ορθή εφαρμογή του άρθρου 2 παράγραφος 1 της παρούσας συμφωνίας, η Ελβετική Συνομοσπονδία θα ενημερώνεται εγκαίρως, όπως ενδείκνυται, σχετικά με τις προπαρασκευαστικές εργασίες που αφορούν δομές κατά την έννοια των άρθρων 169 ή/και 171 της συνθήκης ΕΚ, προς υλοποίηση δυνάμει των έβδομων προγραμμάτων-πλαισίων.--------------------------------------------------Δήλωση του Συμβουλίου σχετικά με τη συμμετοχή της Ελβετίας στις επιτροπέςΤο Συμβούλιο συμφωνεί να συμμετέχουν εκπρόσωποι της Ελβετίας ως παρατηρητές, και για τα σημεία που τους αφορούν, στις συνεδριάσεις:- όλων των επιτροπών που συστήνονται βάσει των έβδομων προγραμμάτων-πλαισίων ΕΚ και Ευρατόμ, συμπεριλαμβανομένης της επιτροπής επιστημονικής και τεχνικής έρευνας (CREST),- του διοικητικού συμβουλίου του Κοινού Κέντρου Ερευνών.Οι εκπρόσωποι της Ελβετίας δεν παρίστανται στις ψηφοφορίες αυτών των επιτροπών.--------------------------------------------------Δήλωση των Κοινοτήτων σχετικά με τη μεταχείριση των ερευνητών της ΕΕ στην Ελβετία βάσει της παρούσας συμφωνίαςΟι Κοινότητες αναμένουν ότι η Ελβετία, στον βαθμό που εφαρμόζει ανώτατο όριο για τον αριθμό των αδειών διαμονής που διατίθενται για υπηκόους κρατών μελών της Ευρωπαϊκής Ένωσης,


text: δεν συνυπολογίζει τις άδειες διαμονής που χορηγούνται σε συμμετέχοντες ερευνητές στον αριθμό αυτό. Οι Κοινότητες αναμένουν επίσης ότι οι ερευνητές που συμμετέχουν σε έργα και απασχολούνται από τα Κοινά Κέντρα Ερευνών των Κοινοτήτων απολαύουν επίσης του άρθρου 12 παράγραφος 3 της συμφωνίας συνεργασίας μεταξύ της Ευρατόμ και της Ελβετικής Συνομοσπονδίας στο πεδίο της ελεγχομένης θερμοπυρηνικής σύντηξης και της φυσικής του πλάσματος (ΕΕ L 242/1 της 4.9.1978).--------------------------------------------------Δήλωση της κυβέρνησης της ΕλβετίαςΗ κυβέρνηση της Ελβετίας θεωρεί ότι η δήλωση των Κοινοτήτων σχετικά με τη μεταχείριση των ερευνητών της ΕΕ στην Ελβετία βάσει της παρούσας συμφωνίας δεν θίγει τα δικαιώματα και τις υποχρεώσεις των μερών που απορρέουν από τη συμφωνία και από την ελβετική έννομη τάξη.--------------------------------------------------


text:
 |
 22009A0617(01)
 Συμφωνία για την ασφάλεια της πολιτικής αεροπορίας μεταξύ της Ευρωπαϊκής Κοινότητας και του Καναδά
 Επίσημη Εφημερίδα αριθ. L 153 της 17/06/2009 σ. 0011 - 0028
 Συμφωνίαγια την ασφάλεια της πολιτικής αεροπορίας μεταξύ της Ευρωπαϊκής Κοινότητας και του ΚαναδάΗ ΕΥΡΩΠΑΪΚΗ ΚΟΙΝΟΤΗΤΑ ΚΑΙ Ο ΚΑΝΑΔΑΣ, στο εξής "τα συμβαλλόμενα μέρη",ΚΡΙΝΟΝΤΑΣ ότι κάθε συμβαλλόμενο μέρος έχει καταλήξει, μετά από μακρά πρακτική τεχνικών ανταλλαγών και διμερών διακανονισμών μεταξύ κρατών μελών της Ευρωπαϊκής Κοινότητας (ΕΚ) και του Καναδά, ότι τα πρότυπα και τα συστήματα του άλλου συμβαλλόμενου μέρους που αφορούν την αξιοπλοΐα και την περιβαλλοντική πιστοποίηση ή την αποδοχή προϊόντων πολιτικής αεροναυτικής είναι επαρκώς ισοδύναμα με τα δικά του ώστε να καταστεί εφαρμοστέα η συμφωνία·ΑΝΑΓΝΩΡΙΖΟΝΤΑΣ την εμφανιζόμενη τάση διεθνοποίησης του σχεδιασμού, παραγωγής και ανταλλαγής προϊόντων πολιτικής αεροναυτικής·ΕΠΙΘΥΜΩΝΤΑΣ να προωθήσουν την ασφάλεια της πολιτικής αεροπορίας και την περιβαλλοντική ποιότητα και συμβατότητα και να διευκολύνουν την ανταλλαγή προϊόντων πολιτικής αεροναυτικής·ΕΠΙΘΥΜΩΝΤΑΣ να προωθήσουν τη συνεργασία και να αυξήσουν την αποτελεσματικότητα σε θέματα που συνδέονται με την ασφάλεια της πολιτικής αεροπορίας·ΚΡΙΝΟΝΤΑΣ ότι η συνεργασία τους μπορεί να συμβάλει θετικά για να ενθαρρυνθεί η περαιτέρω διεθνής εναρμόνιση προτύπων και διαδικασιών·ΚΡΙΝΟΝΤΑΣ ότι είναι δυνατόν να μειωθεί η οικονομική επιβάρυνση που επιβάλλεται στην αεροναυπηγική βιομηχανία και τους αερομεταφορείς λόγω των επαναλαμβανόμενων τεχνικών επιθεωρήσεων, αξιολογήσεων και δοκιμών·ΑΝΑΓΝΩΡΙΖΟΝΤΑΣ το αμοιβαίο όφελος από τις βελτιωμένες διαδικασίες για την αμοιβαία αποδοχή εγκρίσεων και δοκιμών όσον αφορά την αξιοπλοΐα, την περιβαλλοντική προστασία, τις εγκαταστάσεις συντήρησης αεροσκαφών και τη διαρκή αξιοπλοΐα·ΑΝΑΓΝΩΡΙΖΟΝΤΑΣ ότι για την εν λόγω αμοιβαία αποδοχή χρειάζεται διασφάλιση της συμμόρφωσης με τους εφαρμοστέους τεχνικούς κανονισμούς ή πρότυπα ισοδύναμα με τη διασφάλιση της συμμόρφωσης που προσφέρουν οι διαδικασίες του ιδίου συμβαλλόμενου μέρους·ΑΝΑΓΝΩΡΙΖΟΝΤΑΣ ότι για την εν λόγω αμοιβαία αποδοχή απαιτείται εμπιστοσύνη από το ένα συμβαλλόμενο μέρος στη συνεχή αξιοπιστία των αξιολογήσεων της συμμόρφωσης του άλλου συμβαλλόμενου μέρους·ΑΝΑΓΝΩΡΙΖΟΝΤΑΣ τις αντίστοιχες δεσμεύσεις των συμβαλλομένων μερών με βάση διμερείς, περιφερειακές και πολυμερείς συμφωνίες που αφορούν την ασφάλεια της πολιτικής αεροπορίας και την περιβαλλοντική συμβατότητα:ΣΥΜΦΩΝΗΣΑΝ ΤΑ ΑΚΟΛΟΥΘΑ:Άρθρο 1ΣτόχοιΟι στόχοι της παρούσας συμφωνίας είναι:α) να θεσπισθούν, σύμφωνα με την ισχύουσα νομοθεσία εκάστου συμβαλλόμενου μέρους, αρχές και διακανονισμοί ώστε να καταστεί δυνατή η αμοιβαία αποδοχή των εγκρίσεων που εκδίδουν οι αρμόδιες αρχές εκάστου των συμβαλλομένων μερών στα πεδία που καλύπτει η παρούσα συμφωνία, όπως αυτά καθορίζονται στο άρθρο 4·β) να επιτραπεί στα συμβαλλόμενα μέρη να προσαρμοσθούν στην εμφανιζόμενη τάση διεθνοποίησης του σχεδιασμού, της κατασκευής, της συντήρησης και της ανταλλαγής προϊόντων πολιτικής αεροναυτικής, πεδία στα οποία τα συμβαλλόμενα μέρη έχουν κοινά συμφέροντα σε ό,τι αφορά την ασφάλεια της πολιτικής αεροπορίας και την περιβαλλοντική ποιότητα·γ) να προωθήσουν τη συνεργασία με στόχο τη βιώσιμη ασφάλεια και την περιβαλλοντική ποιότητα·δ) να προωθήσουν και να διευκολύνουν τη συνεχή ανταλλαγή προϊόντων και υπηρεσιών πολιτικής αεροναυτικής.Άρθρο 2ΟρισμοίΣτην παρούσα συμφωνία νοείται ως:α) "έγκριση αξιοπλοΐας", πόρισμα σύμφωνα με το οποίο ο σχεδιασμός ή η αλλαγή του σχεδιασμού ενός προϊόντος πολιτικής αεροναυτικής πληροί τα πρότυπα της ισχύουσας νομοθεσίας ενός των συμβαλλομένων μερών ή ότι ένα προϊόν είναι σύμφωνο με το σχεδιασμό που έχει κριθεί ότι πληροί αυτά τα πρότυπα και είναι ασφαλές στη λειτουργία του·β) "προϊόν πολιτικής αεροναυτικής", κάθε πολιτικό


text: αεροσκάφος, κινητήρας αεροσκάφους, ή έλικας ή υποσύστημα αεροσκάφους, εξάρτημα, μέρος ή κατασκευαστικό στοιχείο που εγκαθίσταται ή πρόκειται να εγκατασταθεί σε αυτό·γ) "αρμόδια αρχή", κυβερνητικός φορέας ή οντότητα που έχει ορισθεί από συμβαλλόμενο μέρος ως αρμόδια αρχή για τους σκοπούς της παρούσας συμφωνίας, η οποία ασκεί νόμιμο δικαίωμα να αξιολογεί τη συμμόρφωση, να παρακολουθεί και να ελέγχει τη χρήση ή την πώληση προϊόντων ή υπηρεσιών πολιτικής αεροναυτικής υπό τη δικαιοδοσία ενός των συμβαλλομένων μερών και να μπορεί να λαμβάνει μέτρα επιβολής ώστε να εξασφαλίζει ότι τα εν λόγω προϊόντα ή υπηρεσίες που διατίθενται στην αγορά αυτού του συμβαλλόμενου μέρους είναι σύμφωνα με τις ισχύουσες νομικές απαιτήσεις·δ) "λειτουργικές απαιτήσεις σχεδιασμού", οι επιχειρησιακές ή περιβαλλοντικές απαιτήσεις που αφορούν είτε τα χαρακτηριστικά σχεδιασμού του προϊόντος είτε τα δεδομένα σχεδιασμού που αφορούν τις λειτουργίες ή τη συντήρηση του προϊόντος, με βάση τα οποία το προϊόν θεωρείται κατάλληλο για συγκεκριμένη λειτουργία·ε) "περιβαλλοντική έγκριση", πόρισμα με βάση το οποίο ένα προϊόν πολιτικής αεροναυτικής είναι σύμφωνο με τα πρότυπα που καθορίζονται στην ισχύουσα νομοθεσία ενός των συμβαλλομένων μερών για τον θόρυβο ή/και τα καυσαέρια·στ) "συντήρηση", η διενέργεια επιθεώρησης, γενικής επισκευής, επισκευής, διατήρησης ή αντικατάστασης εξαρτημάτων, συστημάτων ή κατασκευαστικών στοιχείων, εξαιρουμένης της επιθεώρησης ενός προϊόντος πολιτικής αεροναυτικής πριν την εκτέλεση πτήσης με σκοπό να εξασφαλισθεί η διαρκής αξιοπλοΐα του εν λόγω προϊόντος, συμπεριλαμβανομένης της πραγματοποίησης μετατροπών· μη συμπεριλαμβανόμενου όμως του σχεδιασμού επισκευών και μετατροπών·ζ) "παρακολούθηση", περιοδική επιτήρηση από την αρμόδια αρχή για να διαπιστώνεται η διαρκής συμμόρφωση με τα ενδεδειγμένα ισχύοντα πρότυπα·η) "τεχνικός αντιπρόσωπος", για τον Καναδά, ο καναδικός φορέας που είναι υπεύθυνος για την πολιτική αεροπορία, και για την Ευρωπαϊκή Κοινότητα, ο Ευρωπαϊκός Οργανισμός Ασφάλειας της Αεροπορίας (EASA).Άρθρο 3Γενικές υποχρεώσεις1. Κάθε συμβαλλόμενο μέρος, όπως καθορίζεται στα παραρτήματα της παρούσας συμφωνίας, τα οποία αποτελούν αναπόσπαστο μέρος αυτής, αποδέχεται ή αναγνωρίζει τα αποτελέσματα καθορισμένων διαδικασιών που χρησιμοποιούνται για την αξιολόγηση της συμμόρφωσης με καθορισμένα νομοθετικά, κανονιστικά και διοικητικά μέτρα αυτού του συμβαλλόμενου μέρους, τα οποία εκδίδουν οι αρμόδιες αρχές του άλλου συμβαλλόμενου μέρους, με την προϋπόθεση ότι με τις χρησιμοποιούμενες διαδικασίες αξιολόγησης εξασφαλίζεται ικανοποιητικά για το αποδεχόμενο συμβαλλόμενο μέρος συμμόρφωση με τα ισχύοντα νομοθετικά, κανονιστικά και διοικητικά μέτρα του, ισοδύναμη με τη διασφάλιση που προσφέρουν οι διαδικασίες του αποδεχόμενου συμβαλλόμενου μέρους.2. Η παράγραφος 1 του παρόντος άρθρου εφαρμόζεται μόνον μετά την ολοκλήρωση των μεταβατικών ρυθμίσεων που ενδέχεται να καθορισθούν στα παραρτήματα της παρούσας συμφωνίας.3. Η παρούσα συμφωνία δεν συνεπάγεται αμοιβαία αποδοχή προτύπων ή τεχνικών κανονισμών των συμβαλλομένων μερών και, εκτός εάν καθορίζεται διαφορετικά στην παρούσα συμφωνία, δεν συνεπάγεται αμοιβαία αναγνώριση της ισοδυναμίας προτύπων ή τεχνικών κανονισμών.4. Καμία διάταξη της παρούσας συμφωνίας δεν συνεπάγεται ότι περιορίζει την αρχή συμβαλλόμενου μέρους να καθορίζει, μέσω νομοθετικών, κανονιστικών και διοικητικών μέτρων της, το επίπεδο προστασίας που κρίνει κατάλληλο για την ασφάλεια, το περιβάλλον και άλλως όσον αφορά κινδύνους που εμπίπτουν στο πεδίο εφαρμογής του ισχύοντος παραρτήματος της παρούσας συμφωνίας.5. Τα πορίσματα εντεταλμένων προσώπων ή εγκεκριμένων φορέων που εξουσιοδοτούνται από την ισχύουσα νομοθεσία ενός των συμβαλλομένων μερών να εξάγει τα ίδια πορίσματα με την αρμόδια αρχή, είναι εξίσου έγκυρα με εκείνα της ίδιας της αρμόδιας


text: αρχής για τους σκοπούς της παρούσας συμφωνίας. Φορέας ενός των συμβαλλομένων μερών που είναι υπεύθυνη για την εφαρμογή της παρούσας συμφωνίας, όπως ορίζεται στο άρθρο 7, μπορεί ευκαιριακά και αφού προηγουμένως ειδοποιήσει την ομόλογό της του άλλου συμβαλλόμενου μέρους, να έρχεται σε άμεση επαφή με εντεταλμένο πρόσωπο ή εγκεκριμένο φορέα αυτού του άλλου συμβαλλόμενου μέρους.Άρθρο 4Γενικό πεδίο εφαρμογής και κάλυψη1. Η παρούσα συμφωνία εφαρμόζεται για:α) την έγκριση αξιοπλοΐας και την παρακολούθηση των προϊόντων πολιτικής αεροναυτικής,β) τη διαρκή αξιοπλοΐα των αεροσκαφών που είναι σε λειτουργία,γ) την έγκριση και την παρακολούθηση των εγκαταστάσεων παραγωγής και κατασκευής,δ) την έγκριση και την παρακολούθηση των εγκαταστάσεων συντήρησης,ε) την περιβαλλοντική έγκριση και την περιβαλλοντική δοκιμή προϊόντων πολιτικής αεροναυτικής καιστ) συναφείς συλλογικές δραστηριότητες.2. Όταν ασκείται η αρμοδιότητα της Ευρωπαϊκής Κοινότητας σε θέματα πτητικών λειτουργιών, αδειοδότησης ιπταμένων πληρωμάτων και έγκρισης συνθετικών διατάξεων εκπαίδευσης, τα συμβαλλόμενα μέρη μπορούν να συμφωνήσουν επί πρόσθετων παραρτημάτων, καθώς και μεταβατικών ρυθμίσεων, ειδικών σε κάθε θέμα σύμφωνα με τη διαδικασία που ορίζεται στο άρθρο 16.Άρθρο 5Αρμόδιες αρχές1. Όταν μια οντότητα είναι επιλέξιμη με βάση τη νομοθεσία ενός των συμβαλλομένων μερών, αναγνωρίζεται ως αρμόδια αρχή από το άλλο συμβαλλόμενο μέρος, εφόσον έχει ελεγχθεί από το συμβαλλόμενο μέρος στο οποίο ανήκει προκειμένου να διαπιστωθεί ότι:α) συμμορφώνεται πλήρως με τη νομοθεσία του συμβαλλόμενου μέρους στο οποίο ανήκει,β) γνωρίζει τις απαιτήσεις του άλλου συμβαλλόμενου μέρους, ως προς τον τύπο και το πεδίο της πιστοποίησης που έχει ζητήσει να εκτελέσει καιγ) είναι ικανή να φέρει σε πέρας τις υποχρεώσεις που περιέχουν τα παραρτήματα.2. Τα συμβαλλόμενα μέρη κοινοποιούν αμοιβαία τα στοιχεία μιας αρμόδιας αρχής μετά την επιτυχή ολοκλήρωση του ελέγχου της. Το ένα των συμβαλλομένων μερών μπορεί να αμφισβητήσει την τεχνική επάρκεια ή τη συμμόρφωση αυτής της αρμόδιας αρχής σύμφωνα με την παράγραφο 6 του παρόντος άρθρου.3. Οι οντότητες που αναφέρονται στα προσαρτήματα 1 και 2 θεωρούνται ότι είναι σύμφωνες με τις διατάξεις της παραγράφου 1 του παρόντος άρθρου για την εφαρμογή αντίστοιχα των παραρτημάτων A και B κατά την ημερομηνία έναρξης ισχύος της παρούσας συμφωνίας.4. Τα συμβαλλόμενα μέρη εξασφαλίζουν ότι οι αρμόδιες αρχές τους είναι ικανές και παραμένουν ικανές να αξιολογούν ορθά τη συμμόρφωση προϊόντων ή φορέων, όπως εφαρμόζονται και καλύπτονται στα παραρτήματα της παρούσας συμφωνίας. Εν προκειμένω, τα συμβαλλόμενα μέρη εξασφαλίζουν ότι οι αρμόδιες αρχές τους υποβάλλονται σε τακτικό έλεγχο ή αξιολόγηση.5. Τα συμβαλλόμενα μέρη διαβουλεύονται εφόσον χρειάζεται για να εξασφαλίζεται η διατήρηση αξιόπιστων διαδικασιών αξιολόγησης της συμμόρφωσης. Η διαβούλευση αυτή είναι δυνατόν να περιλαμβάνει τη συμμετοχή του ενός συμβαλλόμενου μέρους στους τακτικούς ελέγχους των δραστηριοτήτων αξιολόγησης της συμμόρφωσης ή άλλων αξιολογήσεων των αρμοδίων αρχών του άλλου συμβαλλόμενου μέρους.6. Σε περίπτωση που ένα συμβαλλόμενο μέρος διατυπώσει αμφισβήτηση για την τεχνική επάρκεια ή τη συμμόρφωση αρμόδιας αρχής, το εν λόγω συμβαλλόμενο μέρος κοινοποιεί γραπτώς στο άλλο συμβαλλόμενο μέρος την αμφισβήτησή του για την τεχνική επάρκεια ή τη συμμόρφωση της συγκεκριμένης αρμόδιας αρχής και την πρόθεσή του να αναστείλει την αποδοχή των πορισμάτων της. Η αμφισβήτηση ασκείται με αντικειμενικό και εύλογο τρόπο.7. Αμφισβήτηση που έχει κοινοποιηθεί σύμφωνα με την παράγραφο 6 του παρόντος άρθρου συζητείται στη Μεικτή Επιτροπή που συστήνεται


text: βάσει του άρθρου 9, η οποία μπορεί να αποφασίσει να αναστείλει την αποδοχή των πορισμάτων της συγκεκριμένης αρμόδιας αρχής ή ότι χρειάζεται επαλήθευση της τεχνικής της επάρκειας. Η εν λόγω επαλήθευση κανονικά διενεργείται έγκαιρα από το συμβαλλόμενο μέρος που έχει δικαιοδοσία επί της συγκεκριμένης αρμόδιας αρχής, είναι δυνατόν όμως να διενεργηθεί από κοινού από τα συμβαλλόμενα μέρη, εφόσον το αποφασίσουν.8. Εάν η Μεικτή Επιτροπή δεν μπορέσει να επιλύσει αμφισβήτηση που έχει κοινοποιηθεί σύμφωνα με την παράγραφο 6 του παρόντος άρθρου εντός 30 ημερών από την κοινοποίηση, το συμβαλλόμενο μέρος που διατύπωσε την αμφισβήτηση μπορεί να αναστείλει την αποδοχή των πορισμάτων της συγκεκριμένης αρμόδιας αρχής αλλά αποδέχεται τα πορίσματά της πριν από την ημερομηνία της κοινοποίησης. Η εν λόγω αναστολή μπορεί να συνεχιστεί έως ότου επιλύσει το θέμα η Μεικτή Επιτροπή.Άρθρο 6Μέτρα διασφάλισης1. Καμία διάταξη της παρούσας συμφωνίας δεν θεωρείται περιοριστική της εξουσίας συμβαλλόμενου μέρους να λάβει όλα τα κατάλληλα και άμεσα μέτρα, όταν υφίσταται εύλογος κίνδυνος ότι ένα προϊόν ή μια υπηρεσία μπορεί:α) να θέσει σε κίνδυνο την υγεία ή την ασφάλεια προσώπων,β) να μην ανταποκρίνεται στα ισχύοντα νομοθετικά, κανονιστικά ή διοικητικά μέτρα που έχει λάβει το εν λόγω συμβαλλόμενο μέρος στο πλαίσιο του πεδίου εφαρμογής της παρούσας συμφωνίας ήγ) με άλλο τρόπο να μην ικανοποιεί απαίτηση στο πλαίσιο του πεδίου εφαρμογής του εφαρμοστέου παραρτήματος της παρούσας συμφωνίας.2. Όταν ένα των συμβαλλομένων μερών λαμβάνει μέτρα σύμφωνα με την παράγραφο 1 του παρόντος άρθρου, ενημερώνει γραπτώς και αιτιολογημένα το άλλο συμβαλλόμενο μέρος εντός 15 εργάσιμων ημερών για τη λήψη των μέτρων αυτών.Άρθρο 7Κοινοποιήσεις1. Τα συμβαλλόμενα μέρη συμφωνούν ότι οι μεταξύ τους κοινοποιήσεις για την εφαρμογή της παρούσας συμφωνίας έχουν ως αντικείμενο:α) όσον αφορά τα τεχνικά θέματα, τους τεχνικούς αντιπροσώπους,β) όσον αφορά όλα τα υπόλοιπα θέματα:- για τον Καναδά: το Department of Transport (Υπουργείο Συγκοινωνιών),- για την Ευρωπαϊκή Κοινότητα: η Ευρωπαϊκή Επιτροπή και οι αρμόδιες αρχές των κρατών μελών, αναλόγως.2. Μετά την υπογραφή της παρούσας συμφωνίας τα συμβαλλόμενα μέρη κοινοποιούν αμοιβαία τους αντίστοιχους αρμοδίους επαφής.Άρθρο 8Αμοιβαία συνεργασία, συνδρομή και διαφάνεια1. Κάθε συμβαλλόμενο μέρος ενημερώνει το άλλο συμβαλλόμενο μέρος για όλες τις σχετικές νομοθετικές και κανονιστικές διατάξεις του, τα πρότυπα και τις απαιτήσεις του, καθώς και για το σύστημα πιστοποίησης που εφαρμόζει.2. Τα συμβαλλόμενα μέρη κοινοποιούν αμοιβαία τις προτεινόμενες σημαντικές αναθεωρήσεις των σχετικών νομοθετικών και κανονιστικών διατάξεών τους, των προτύπων και των απαιτήσεών τους, καθώς και των συστημάτων πιστοποίησης που εφαρμόζουν, εφόσον οι εν λόγω τροποποιήσεις έχουν επίπτωση στην παρούσα συμφωνία. Παρέχουν αμοιβαία, κατά το μέγιστο δυνατόν, τη δυνατότητα να σχολιάσουν τις εν λόγω αναθεωρήσεις και λαμβάνουν δεόντως υπόψη τα σχόλια αυτά.3. Τα συμβαλλόμενα μέρη καθιερώνουν, εφόσον χρειάζεται, διαδικασίες για την κανονιστική συνεργασία και τη διαφάνεια σε όλες τις δραστηριότητές τους που εμπίπτουν στο πεδίο εφαρμογής της παρούσας συμφωνίας.4. Τα συμβαλλόμενα μέρη συμφωνούν, με βάση την ισχύουσα νομοθεσία τους, να παρέχουν αμοιβαία, κατόπιν αίτησης και έγκαιρα, πληροφορίες για ατυχήματα, συμβάντα ή περιστατικά σχετιζόμενα με θέματα που καλύπτει η παρούσα συμφωνία.5. Για την έρευνα και την επίλυση θεμάτων ασφάλειας μέσω της αμοιβαίας συνεργασίας, τα συμβαλλόμενα μέρη επιτρέπουν αμοιβαία τη συμμετοχή του ενός σε επιθεωρήσεις


text: και ελέγχους του άλλου σε δειγματοληπτική βάση ή τη διεξαγωγή κοινών επιθεωρήσεων και ελέγχων, αναλόγως.Άρθρο 9Μεικτή Επιτροπή των συμβαλλομένων μερών1. Συστήνεται μεικτή επιτροπή, απαρτιζόμενη από αντιπροσώπους των συμβαλλομένων μερών. Η μεικτή επιτροπή είναι αρμόδια για την αποτελεσματική λειτουργία της παρούσας συμφωνίας και συγκαλείται σε τακτά χρονικά διαστήματα για να αξιολογεί την αποτελεσματικότητα της εφαρμογής της.2. Η μεικτή επιτροπή μπορεί να εξετάζει οποιοδήποτε θέμα αφορά τη λειτουργία και την εφαρμογή της παρούσας συμφωνίας. Πιο συγκεκριμένα, είναι υπεύθυνη για:α) την επανεξέταση και την ανάληψη κατάλληλης δράσης για τις αμφισβητήσεις που αναφέρονται στο άρθρο 5,β) την επίλυση οποιουδήποτε θέματος που αφορά την ισχύ και την εφαρμογή της παρούσας συμφωνίας, καθώς και των θεμάτων που δεν επιλύονται στη μεικτή κλαδική επιτροπή, η οποία συστήνεται με βάση το σχετικό παράρτημα,γ) την εξέταση τρόπων βελτίωσης της λειτουργίας της παρούσας συμφωνίας και την υποβολή κατάλληλων συστάσεων προς τα συμβαλλόμενα μέρη για την τροποποίηση της παρούσας συμφωνίας,δ) την εξέταση συγκεκριμένων τροποποιήσεων των παραρτημάτων,ε) τον συντονισμό, εφόσον χρειάζεται, στην εκπόνηση πρόσθετων παραρτημάτων,στ) την υιοθέτηση, εφόσον χρειάζεται, διαδικασιών εργασίας για την κανονιστική συνεργασία και τη διαφάνεια σε όλες τις δραστηριότητες που αναφέρονται στο άρθρο 4, τις οποίες δεν αναπτύσσει η μεικτή κλαδική επιτροπή.3. Η μεικτή επιτροπή καταρτίζει τον εσωτερικό της κανονισμό εντός ενός έτους από την έναρξη ισχύος της παρούσας συμφωνίας.Άρθρο 10Αναστολή υποχρεώσεων αμοιβαίας αποδοχής1. Ένα συμβαλλόμενο μέρος μπορεί να αναστείλει, εξ ολοκλήρου ή εν μέρει, τις υποχρεώσεις του βάσει παραρτήματος της παρούσας συμφωνίας, εφόσον:α) το άλλο συμβαλλόμενο μέρος δεν πληροί τις υποχρεώσεις του με βάση παράρτημα της παρούσας συμφωνίας· ήβ) μία ή περισσότερες αρμόδιες αρχές του δεν μπορούν να εφαρμόσουν νέες ή πρόσθετες απαιτήσεις που καθιερώνει το άλλο συμβαλλόμενο μέρος στο πεδίο που καλύπτει το παράρτημα της παρούσας συμφωνίας· ήγ) το άλλο συμβαλλόμενο μέρος δεν διατηρήσει τα νομικά και κανονιστικά μέσα και μέτρα που απαιτούνται για την εφαρμογή των διατάξεων της παρούσας συμφωνίας.2. Ένα συμβαλλόμενο μέρος, πριν αναστείλει τις υποχρεώσεις του, ζητεί διαβουλεύσεις βάσει του άρθρου 15. Εφόσον με τις διαβουλεύσεις δεν επιλυθεί διαφωνία σχετική με οποιοδήποτε παράρτημα, το ένα συμβαλλόμενο μέρος μπορεί να κοινοποιήσει στο άλλο συμβαλλόμενο μέρος την πρόθεσή του να αναστείλει την αποδοχή των πορισμάτων συμμόρφωσης και εγκρίσεων με βάση το παράρτημα, επί των οποίων υπάρχει διαφωνία. Η εν λόγω κοινοποίηση γίνεται εγγράφως και περιέχει αναλυτικά τους λόγους της αναστολής.3. Η κατά τα ανωτέρω αναστολή αρχίζει να ισχύει 30 ημέρες από την ημερομηνία κοινοποίησης, εκτός αν, πριν από το πέρας αυτής της προθεσμίας, το συμβαλλόμενο μέρος που προέβη στην αναστολή γνωστοποιήσει εγγράφως στο άλλο συμβαλλόμενο μέρος ότι αποσύρει την κοινοποίηση. Η κατά τα ανωτέρω αναστολή δεν θίγει την ισχύ των πορισμάτων συμμόρφωσης, πιστοποιητικών και εγκρίσεων που έχουν εκδοθεί από τους τεχνικούς αντιπροσώπους ή τις αρμόδιες αρχές των συμβαλλομένων μερών πριν από την ημερομηνία έναρξης ισχύος της αναστολής. Κάθε αναστολή που έχει αρχίσει να ισχύει είναι δυνατόν να ανακληθεί αμέσως μετά την ανταλλαγή έγγραφης αλληλογραφίας με αυτό το περιεχόμενο μεταξύ των συμβαλλομένων μερών.Άρθρο 11Τήρηση του απορρήτου1. Κάθε συμβαλλόμενο μέρος συμφωνεί να τηρήσει, εφόσον απαιτείται από τη νομοθεσία του, την εμπιστευτικότητα των πληροφοριών που του παρέχει το άλλο


text: συμβαλλόμενο μέρος με βάση την παρούσα συμφωνία.2. Συγκεκριμένα, με βάση την αντίστοιχη νομοθεσία τους, τα συμβαλλόμενα μέρη δεν δημοσιοποιούν, ούτε επιτρέπουν σε αρμόδια αρχή να δημοσιοποιήσει πληροφορίες που παρέχουν αμοιβαία με βάση την παρούσα συμφωνία, οι οποίες αποτελούν εμπορικό απόρρητο, εμπιστευτικές εμπορικές ή χρηματοοικονομικές πληροφορίες, ή πληροφορίες που σχετίζονται με διενεργούμενη έρευνα. Προς το σκοπό αυτό οι εν λόγω πληροφορίες θεωρούνται ιδιόκτητες και επισημαίνονται αναλόγως.3. Συμβαλλόμενο μέρος ή αρμόδια αρχή μπορεί, όταν παρέχει πληροφορίες στο άλλο συμβαλλόμενο μέρος ή αρμόδια αρχή του άλλου συμβαλλόμενου μέρους, να υποδείξει ποιες πληροφορίες κρίνει ότι δεν πρέπει να δημοσιοποιηθούν.4. Κάθε συμβαλλόμενο μέρος λαμβάνει κάθε εύλογη προφύλαξη που είναι αναγκαία για την προστασία πληροφοριών που έχει λάβει με βάση την παρούσα συμφωνία από μη επιτρεπόμενη δημοσιοποίηση.Άρθρο 12Ανάκτηση κόστους1. Κανένα συμβαλλόμενο μέρος δεν επιβάλλει τέλη ή επιβαρύνσεις σε φυσικά ή νομικά πρόσωπα, των οποίων οι δραστηριότητες ρυθμίζονται με βάση την παρούσα συμφωνία, για υπηρεσίες αξιολόγησης της συμμόρφωσης που παρέχονται από το άλλο συμβαλλόμενο μέρος και καλύπτονται από την παρούσα συμφωνία.2. Κάθε συμβαλλόμενο μέρος καταβάλλει προσπάθεια να εξασφαλίσει ότι τυχόν τέλη ή επιβαρύνσεις που επιβάλλονται από τους τεχνικούς αντιπροσώπους του σε φυσικά ή νομικά πρόσωπα, των οποίων οι δραστηριότητες ρυθμίζονται με βάση την παρούσα συμφωνία, είναι δίκαια, εύλογα και ανάλογα των παρεχόμενων υπηρεσιών πιστοποίησης και επιτήρησης, και ότι δεν δημιουργούν εμπορικούς φραγμούς.3. Ο τεχνικοί αντιπρόσωποι κάθε συμβαλλόμενου μέρους έχουν το δικαίωμα να ανακτούν μέσω τελών και επιβαρύνσεων επιβαλλόμενων σε φυσικά ή νομικά πρόσωπα, των οποίων οι δραστηριότητες ρυθμίζονται με βάση την παρούσα συμφωνία, το κόστος που αφορά την εφαρμογή του εφαρμοστέου παραρτήματος και των ελέγχων και επιθεωρήσεων που πραγματοποιούνται κατ’ εφαρμογή του άρθρου 5 παράγραφος 5 και του άρθρου 8 παράγραφος 5.Άρθρο 13Άλλες συμφωνίες1. Αν δεν ορίζεται διαφορετικά στα παραρτήματα, οι υποχρεώσεις που περιλαμβάνονται σε συμφωνίες, τις οποίες έχει συνάψει ένα από τα συμβαλλόμενα μέρη με τρίτη χώρα μη συμβαλλόμενο μέρος της παρούσας συμφωνίας, δεν ισχύουν και δεν εφαρμόζονται στο άλλο συμβαλλόμενο μέρος όσον αφορά την αποδοχή αποτελεσμάτων διαδικασιών αξιολόγησης της συμμόρφωσης στην τρίτη χώρα.2. Από την έναρξη ισχύος της η παρούσα συμφωνία αντικαθιστά τις διμερείς συμφωνίες για την ασφάλεια της αεροπορίας μεταξύ του Καναδά και κρατών μελών της Ευρωπαϊκής Ένωσης σε θέματα που καλύπτει η παρούσα συμφωνία.3. Η παρούσα συμφωνία δεν θίγει τα δικαιώματα και τις υποχρεώσεις των συμβαλλομένων μερών με βάση άλλη διεθνή συμφωνία.Άρθρο 14Εδαφική εφαρμογήΑν δεν ορίζεται διαφορετικά στα παραρτήματα της παρούσας συμφωνίας, η παρούσα συμφωνία εφαρμόζεται, αφενός, στα εδάφη όπου εφαρμόζεται η συνθήκη για την ίδρυση της Ευρωπαϊκής Κοινότητας και υπό τους όρους που καθορίζονται στη συνθήκη, και, αφετέρου, στο έδαφος του κράτους του Καναδά.Άρθρο 15Διαβουλεύσεις και επίλυση διαφωνιών1. Κάθε συμβαλλόμενο μέρος μπορεί να ζητήσει τη διενέργεια διαβουλεύσεων με το άλλο συμβαλλόμενο μέρος επί κάθε θέματος σχετιζόμενου με την παρούσα συμφωνία. Το άλλο συμβαλλόμενο μέρος απαντά αμελλητί σε τέτοιο αίτημα και αρχίζει διαβουλεύσεις σε χρόνο οριζόμενο από τα συμβαλλόμενα μέρη εντός 45 ημερών.2. Τα συμβαλλόμενα μέρη επιχειρούν να επιλύσουν κάθε μεταξύ τους διαφωνία σχετικά με τη συνεργασία τους βάσει της παρούσας συμφωνίας στο κατώτερο τεχνικό επίπεδο μέσω διαβουλεύσεων σύμφωνα με τις διατάξεις των


text: παραρτημάτων της παρούσας συμφωνίας.3. Σε περίπτωση που δεν επιλυθεί η διαφωνία όπως προβλέπεται στην παράγραφο 2 του παρόντος άρθρου, οποιοσδήποτε τεχνικός αντιπρόσωπος μπορεί να θέσει τη διαφωνία στη μεικτή επιτροπή των συμβαλλομένων μερών, η οποία διαβουλεύεται επί τούτου.Άρθρο 16Έναρξη ισχύος, καταγγελία και τροποποίηση1. Η παρούσα συμφωνία αρχίζει να ισχύει την ημέρα παραλαβής της τελευταίας διακοίνωσης στο πλαίσιο ανταλλαγής διπλωματικών διακοινώσεων, μέσω της οποίας τα συμβαλλόμενα μέρη κοινοποιούν αμοιβαία ότι ολοκληρώθηκαν οι εσωτερικές διαδικασίες τους που είναι αναγκαίες για την έναρξη ισχύος της παρούσας συμφωνίας. Η συμφωνία παραμένει σε ισχύ μέχρι την καταγγελία της από ένα από τα συμβαλλόμενα μέρη.2. Ένα συμβαλλόμενο μέρος μπορεί να καταγγείλει την παρούσα συμφωνία οποιαδήποτε στιγμή έξι μήνες μετά από γραπτή κοινοποίησή του στο άλλο συμβαλλόμενο μέρος, εκτός εάν η εν λόγω κοινοποίηση καταγγελίας αποσυρθεί με την κοινή συναίνεση των συμβαλλομένων μερών πριν τη λήξη της προθεσμίας αυτής.3. Όταν ένα συμβαλλόμενο μέρος ζητήσει να τροποποιηθεί η συμφωνία με την αφαίρεση ενός ή περισσοτέρων παραρτημάτων της και τη διατήρηση άλλων παραρτημάτων, τα συμβαλλόμενα μέρη επιζητούν να τροποποιηθεί η παρούσα συμφωνία συναινετικά, σύμφωνα με τις διαδικασίες του παρόντος άρθρου. Εάν δεν υπάρξει συναίνεση, η συμφωνία καταγγέλλεται στο τέλος των έξι μηνών από την ημερομηνία κοινοποίησης, εκτός εάν συμφωνήσουν διαφορετικά τα συμβαλλόμενα μέρη.4. Τα συμβαλλόμενα μέρη τροποποιούν την παρούσα συμφωνία με αμοιβαία γραπτή συναίνεση. Τροποποίηση της παρούσας συμφωνίας αρχίζει να ισχύει από την ημερομηνία της τελευταίας γραπτής κοινοποίησης ενός των συμβαλλομένων μερών προς το άλλο ότι ολοκληρώθηκαν οι εσωτερικές διαδικασίες του για την έναρξη ισχύος.5. Παρά της διατάξεις της παραγράφου 4 του παρόντος άρθρου, τα συμβαλλόμενα μέρη μπορούν να συμφωνήσουν να τροποποιηθούν τα υπάρχοντα παραρτήματα ή να προστεθούν νέα με ανταλλαγή διπλωματικών διακοινώσεων μεταξύ τους. Οι τροποποιήσεις αυτές αρχίζουν να ισχύουν σύμφωνα με τους όρους που έχουν συμφωνηθεί στην ανταλλαγή διπλωματικών διακοινώσεων.6. Μετά την καταγγελία της παρούσας συμφωνίας, κάθε συμβαλλόμενο μέρος διατηρεί σε ισχύ τυχόν εγκρίσεις αξιοπλοΐας, περιβαλλοντικές εγκρίσεις ή πιστοποιητικά που εξέδωσε δυνάμει της παρούσας συμφωνίας πριν την καταγγελία της, με βάση τη διαρκή συμμόρφωση με την ισχύουσα νομοθεσία και τους κανονισμούς του αντίστοιχου συμβαλλόμενου μέρους.ΣΕ ΠΙΣΤΩΣΗ ΤΩΝ ΑΝΩΤΕΡΩ, οι κάτωθι υπογεγραμμένοι, δεόντως εξουσιοδοτημένοι, υπέγραψαν την παρούσα συμφωνία,Έγινε στην Πράγα, στις έξι Μαΐου δύο χιλιάδες εννιά, σε δύο αντίτυπα, στην αγγλική, βουλγαρική, γαλλική, γερμανική, δανική, ελληνική, εσθονική, ιταλική, ισπανική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, όλα δε τα κείμενα είναι εξίσου αυθεντικά.За Европейската общнoстPor la Comunidad EuropeaZa Evropské společenstvíFor Det Europæiske FællesskabFür die Europäische GemeinschaftEuroopa Ühenduse nimelΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaEiropas Kopienas vārdāEuropos bendrijos varduAz Európai Közösség részérőlGħall-Komunità EwropeaVoor de Europese GemeenschapW imieniu Wspólnoty EuropejskiejPela Comunidade EuropeiaPentru Comunitatea EuropeanăZa Európske spoločenstvoZa Evropsko skupnostEuroopan yhteisön puolestaFör Europeiska gemenskapen+++++ TIFF ++++++++++ TIFF +++++За KанадаPor CanadáZa KanaduFor CanadaFür KanadaKanada nimelΓια τον ΚαναδάFor CanadaPour le CanadaPer il CanadaKanādas vārdāKanados varduKanada részérőlGħall-KanadaVoor CanadaW imieniu KanadyPelo CanadáPentru CanadaZa KanaduZa KanadoKanadan puolestaFör Kanada+++++ TIFF +++++--------------------------------------------------Προσάρτημα 1Κατάλογος των αρμοδίων αρχών που θεωρούνταισύμφωνες με τις διατάξεις του άρθρου 5 παράγραφος 1ως προς το παράρτημα A1. Αρμόδιες αρχές για τις εγκρίσεις


text: σχεδιασμού- για τον Καναδά: ο καναδικός φορέας που είναι αρμόδιος για την πολιτική αεροπορία·- για την Ευρωπαϊκή Κοινότητα: ο Ευρωπαϊκός Οργανισμός Ασφάλειας της Αεροπορίας.2. Αρμόδιες αρχές για την εποπτεία παραγωγής- για τον Καναδά: ο καναδικός φορέας που είναι αρμόδιος για την πολιτική αεροπορία·- για την Ευρωπαϊκή Κοινότητα: ο Ευρωπαϊκός Οργανισμός Ασφάλειας της Αεροπορίας· οι αρμόδιες αρχές των κρατών μελών.--------------------------------------------------Προσάρτημα 2Κατάλογος των αρμοδίων αρχών των 27 κρατών μελών της Ευρωπαϊκής Ένωσηςπου θεωρούνται σύμφωνες με τις διατάξεις του άρθρου 5 παράγραφος 1ως προς το παράρτημα Β--------------------------------------------------ΠΑΡΑΡΤΗΜΑ AΔΙΑΔΙΚΑΣΙΑ ΠΙΣΤΟΠΟΙΗΣΗΣ ΠΡΟΪΟΝΤΩΝ ΠΟΛΙΤΙΚΗΣ ΑΕΡΟΝΑΥΤΙΚΗΣ1. Πεδίο εφαρμογής1.1. Η παρούσα διαδικασία (στο εξής "η διαδικασία") εφαρμόζεται στις εξής περιπτώσεις:1.1.1. Αμοιβαία αποδοχή των πορισμάτων συμμόρφωσης προϊόντων πολιτικής αεροναυτικής με τις απαιτήσεις σχεδιασμού, τις περιβαλλοντικές απαιτήσεις και τις λειτουργικές απαιτήσεις σχεδιασμού προϊόντων πολιτικής αεροναυτικής, από πλευράς του τεχνικού αντιπροσώπου του συμβαλλόμενου μέρους, ο οποίος ενεργεί ως εξουσιοδοτημένος αντιπρόσωπος του κράτους σχεδιασμού.1.1.2. Αμοιβαία αποδοχή των πορισμάτων συμμόρφωσης νέων ή μεταχειρισμένων προϊόντων πολιτικής αεροναυτικής με τις απαιτήσεις αξιοπλοΐας και τις περιβαλλοντικές απαιτήσεις εισαγωγής ενός των συμβαλλομένων μερών.1.1.3. Αμοιβαία αποδοχή των εγκρίσεων αλλαγών σχεδιασμού και του σχεδιασμού επισκευών προϊόντων πολιτικής αεροναυτικής, στις οποίες προβαίνει η αρχή ενός των συμβαλλομένων μερών.1.1.4. Συνεργασία και συνδρομή για τη διαρκή αξιοπλοΐα αεροσκαφών σε λειτουργία.1.2. Στην παρούσα οδηγία, νοείται ως:α) "πιστοποιητικό εγκεκριμένης διάθεσης", δήλωση από πρόσωπο ή φορέα υπό τη δικαιοδοσία του συμβαλλόμενου μέρους εξαγωγής ότι ένα προϊόν πολιτικής αεροναυτικής, εξαιρουμένων των πλήρων αεροσκαφών, είναι είτε νεότευκτο προϊόν είτε διατίθεται μετά από συντήρησή του·β) "πιστοποιητικό αξιοπλοΐας για εξαγωγή", διασάφηση εξαγωγής από πρόσωπο ή φορέα υπό τη δικαιοδοσία του συμβαλλόμενου μέρους εξαγωγής ότι ένα πλήρες αεροσκάφος, επίσης υπό τη δικαιοδοσία του συμβαλλόμενου μέρους εξαγωγής, είναι σύμφωνο με τις απαιτήσεις αξιοπλοΐας και τις περιβαλλοντικές απαιτήσεις που έχει κοινοποιήσει το συμβαλλόμενο μέρος εισαγωγής·γ) "εξάγον συμβαλλόμενο μέρος", το συμβαλλόμενο μέρος από το οποίο εξάγεται ένα προϊόν πολιτικής αεροναυτικής·δ) "εισάγον συμβαλλόμενο μέρος", το συμβαλλόμενο μέρος στο οποίο εισάγεται ένα προϊόν πολιτικής αεροναυτικής.2. Μεικτή Κλαδική Επιτροπή Πιστοποίησης2.1. Σύνθεση2.1.1. Συστήνεται μεικτή κλαδική επιτροπή πιστοποίησης. Η επιτροπή απαρτίζεται από αντιπροσώπους κάθε συμβαλλόμενου μέρους, αρμόδιους σε διοικητικό επίπεδο για τα εξής:2.1.1.1. πιστοποίηση προϊόντων πολιτικής αεροναυτικής2.1.1.2. παραγωγή, όταν τα πρόσωπα είναι διαφορετικά από εκείνα που καλύπτει το 2.1.1.1.2.1.1.3. κανονισμοί και πρότυπα πιστοποίησης και2.1.1.4. εσωτερικές επιθεωρήσεις τυποποίησης ή συστήματα ποιοτικού ελέγχου.2.1.2. Οποιοδήποτε άλλο πρόσωπο, με κοινή απόφαση των συμβαλλομένων μερών, το οποίο μπορεί να διευκολύνει την εκπλήρωση εντολής της μεικτής κλαδικής επιτροπής πιστοποίησης, είναι δυνατόν να κληθεί στην επιτροπή.2.1.3. Η μεικτή κλαδική επιτροπή πιστοποίησης θεσπίζει τον εσωτερικό κανονισμό της.2.2. Εντολή2.2.1. Η μεικτή κλαδική επιτροπή πιστοποίησης συνεδριάζει τουλάχιστον μία φορά ετησίως για να εξασφαλίσει την αποτελεσματική λειτουργία και εφαρμογή της παρούσας διαδικασίας και μεταξύ άλλων:α) αποφασίζει, εφόσον χρειάζεται, για τις διαδικασίες εργασίας που πρέπει να ακολουθούνται για να διευκολύνεται η διαδικασία πιστοποίησης·β) αποφασίζει, εφόσον χρειάζεται, για εντολές τεχνικών προτύπων για τους σκοπούς του 3.3.7 της παρούσας διαδικασίας·γ) αξιολογεί κανονιστικές αλλαγές σε κάθε συμβαλλόμενο μέρος για να εξασφαλίσει ότι οι απαιτήσεις πιστοποίησης παραμένουν επίκαιρες·δ) συντάσσει, εφόσον χρειάζεται, προτάσεις για τη μεικτή επιτροπή όσον αφορά τις τροποποιήσεις της παρούσας διαδικασίας, άλλες από εκείνες που αναφέρονται στο 2.2.1 β)·ε) εξασφαλίζει ότι τα


text: συμβαλλόμενα μέρη έχουν συναντίληψη της παρούσας διαδικασίας·στ) εξασφαλίζει ότι τα συμβαλλόμενα μέρη εφαρμόζουν την παρούσα διαδικασία με συνεπή τρόπο·ζ) επιλύει κάθε διαφορά σε τεχνικά θέματα που προκύπτει από την ερμηνεία ή την εφαρμογή της παρούσας διαδικασίας, συμπεριλαμβανομένων των διαφορών που ενδέχεται να προκύψουν στον καθορισμό των βάσεων πιστοποίησης ή την εφαρμογή ειδικών όρων, απαλλαγών και αποκλίσεων·η) οργανώνει, εφόσον χρειάζεται, την αμοιβαία συμμετοχή του ενός συμβαλλόμενου μέρους στο εσωτερικό σύστημα τυποποίησης ή ποιοτικού ελέγχου του άλλου συμβαλλόμενου μέρους·θ) καθορίζει, κατά περίπτωση, εστιακά σημεία αρμόδια για την πιστοποίηση κάθε εισαγόμενου ή εξαγόμενου προϊόντος πολιτικής αεροναυτικής μεταξύ των συμβαλλομένων μερών· καιι) αναπτύσσει αποτελεσματικά μέσα συνεργασίας, συνδρομής και ανταλλαγής πληροφοριών σχετικών με την ασφάλεια, τα περιβαλλοντικά πρότυπα και τα συστήματα πιστοποίησης για να ελαχιστοποιούνται στο μέγιστο δυνατόν οι διαφορές μεταξύ των συμβαλλομένων μερών.2.2.2. Εάν η μεικτή κλαδική επιτροπή πιστοποίησης δεν μπορέσει να επιλύσει τις διαφορές σύμφωνα με το 2.2.1 ζ), υποβάλλει το θέμα στη μεικτή επιτροπή και εξασφαλίζει την εφαρμογή της απόφασης που θα λάβει η εν λόγω επιτροπή.3. Εγκρίσεις Σχεδιασμών3.1. Γενικές διατάξεις3.1.1. Η παρούσα διαδικασία καλύπτει τις εγκρίσεις σχεδιασμού και των αλλαγών: πιστοποιητικών τύπου, συμπληρωματικών πιστοποιητικών τύπου, επισκευών, εξαρτημάτων και συσκευών.3.1.2. Για την εφαρμογή της παρούσας διαδικασίας, τα συμβαλλόμενα μέρη συμφωνούν ότι η απόδειξη της ικανότητας ενός φορέα σχεδιασμού να φέρει σε πέρας τις αρμοδιότητές του ελέγχεται επαρκώς από το ένα συμβαλλόμενο μέρος, προκειμένου να ικανοποιηθεί οποιαδήποτε διαφορά στις ειδικές απαιτήσεις του άλλου συμβαλλόμενου μέρους.3.1.3. Η αίτηση έγκρισης σχεδιασμού υποβάλλεται στο εισάγον συμβαλλόμενο μέρος μέσω του εξάγοντος συμβαλλόμενου μέρους, αναλόγως.3.1.4. Αρμόδιοι φορείς για την εφαρμογή του παρόντος τμήματος 3, το οποίο αφορά τις εγκρίσεις σχεδιασμού, είναι οι τεχνικοί αντιπρόσωποι.3.2. Βάση πιστοποίησης3.2.1. Για την έκδοση πιστοποιητικού τύπου, το εισάγον συμβαλλόμενο μέρος χρησιμοποιεί τα εφαρμοζόμενα πρότυπα για δικό του παρεμφερές προϊόν, τα οποία ίσχυαν κατά την υποβολή της αίτησης για το πρωτότυπο πιστοποιητικό τύπου στο εξάγον συμβαλλόμενο μέρος.3.2.2. Με βάση το 3.2.5 και για την έγκριση αλλαγής σχεδιασμού ή τον σχεδιασμό επισκευής, το εισάγον συμβαλλόμενο μέρος καθορίζει αλλαγή στη βάση πιστοποίησης με βάση το 3.2.1., όταν κρίνει ότι η εν λόγω αλλαγή είναι ενδεδειγμένη για την αλλαγή σχεδιασμού ή τον σχεδιασμό επισκευής.3.2.3. Με βάση το 3.2.5., το εισάγον συμβαλλόμενο μέρος καθορίζει κάθε ειδικό όρο που εφαρμόζει ή πρόκειται να εφαρμόσει σε νέα ή ασυνήθη χαρακτηριστικά που δεν καλύπτεται από τα εφαρμοζόμενα πρότυπα αξιοπλοΐας και τα περιβαλλοντικά πρότυπα.3.2.4. Με βάση το 3.2.5., το εισάγον συμβαλλόμενο μέρος καθορίζει κάθε εξαίρεση ή απόκλιση από τα εφαρμοζόμενα πρότυπα.3.2.5. Κατά τον καθορισμό ειδικών όρων, εξαιρέσεων, αποκλίσεων ή αλλαγών στη βάση πιστοποίησης, το εισάγον συμβαλλόμενο μέρος εξετάζει δεόντως τα αντίστοιχα του εξάγοντος συμβαλλόμενου μέρους και δεν απαιτεί περισσότερα για τα προϊόντα του εξάγοντος συμβαλλόμενου μέρους από ό,τι για παρεμφερή δικά του προϊόντα. Το εισάγον συμβαλλόμενο μέρος κοινοποιεί στο εξάγον συμβαλλόμενο μέρος κάθε ειδικό όρο, εξαίρεση, απόκλιση ή αλλαγή στη βάση πιστοποίησης.3.3. Διαδικασία πιστοποίησης3.3.1. Το εξάγον συμβαλλόμενο μέρος παρέχει στο εισάγον συμβαλλόμενο μέρος όλες τις πληροφορίες που είναι αναγκαίες στο εισάγον συμβαλλόμενο μέρος για να γνωρίσει και να συνεχίσει να γνωρίζει μεμονωμένα προϊόντα πολιτικής αεροναυτικής του εξάγοντος συμβαλλόμενου μέρους και την πιστοποίησή


text: τους.3.3.2. Για κάθε έγκριση σχεδιασμού, τα συμβαλλόμενα μέρη καταρτίζουν πρόγραμμα πιστοποίησης, με βάση τις διαδικασίες εργασίας που καθορίζει η μεικτή κλαδική επιτροπή πιστοποίησης, εφόσον χρειάζεται.3.3.3. Το εισάγον συμβαλλόμενο μέρος εκδίδει πιστοποιητικό τύπου ή συμπληρωματικό πιστοποιητικό τύπου για αεροσκάφος, κινητήρα ή έλικα όταν:α) το εξάγον συμβαλλόμενο μέρος έχει εκδώσει δικό του πιστοποιητικό,β) το εξάγον συμβαλλόμενο μέρος πιστοποιήσει στο εισάγον συμβαλλόμενο μέρος ότι ο σχεδιασμός τύπου του προϊόντος είναι σύμφωνος με τη βάση πιστοποίησης που ορίζεται στο 3.2 καιγ) επιλυθούν όλα τα θέματα που προέκυψαν κατά τη διαδικασία πιστοποίησης.3.3.4. Οι αλλαγές του σχεδιασμού τύπου για προϊόν πολιτικής αεροναυτικής, για το οποίο το συμβαλλόμενο μέρος εισαγωγής έχει εκδώσει πιστοποιητικό τύπου, εγκρίνονται ως εξής:3.3.4.1. Το συμβαλλόμενο μέρος εξαγωγής ταξινομεί τις αλλαγές σχεδιασμού σε δύο κατηγορίες σύμφωνα με τις διαδικασίες εργασίας που καθορίζει η μεικτή κλαδική επιτροπή πιστοποίησης.3.3.4.2. Για την κατηγορία αλλαγών σχεδιασμού, για την οποία απαιτείται η συμμετοχή του εισάγοντος συμβαλλόμενου μέρους, το εισάγον συμβαλλόμενο μέρος εγκρίνει τις αλλαγές σχεδιασμού αφού παραλάβει γραπτή δήλωση του εξάγοντος συμβαλλόμενου μέρους ότι οι αλλαγές σχεδιασμού είναι σύμφωνες με τη βάση πιστοποίησης που ορίζεται στο 3.2. Για να εκπληρώσει τις υποχρεώσεις του με βάση την παράγραφο αυτή, το εξάγον συμβαλλόμενο μέρος μπορεί να προσκομίσει μεμονωμένες δηλώσεις για κάθε αλλαγή σχεδιασμού ή συγκεντρωτικές δηλώσεις με καταλόγους των εγκεκριμένων αλλαγών σχεδιασμού.3.3.4.3. Για όλες τις υπόλοιπες αλλαγές σχεδιασμού, η έγκριση του εξάγοντος συμβαλλόμενου μέρους συνιστά έγκυρη έγκριση του εισάγοντος συμβαλλόμενου μέρους χωρίς περαιτέρω μέτρα.3.3.5. Οι αλλαγές σχεδιασμού για προϊόν πολιτικής αεροναυτικής, για το οποίο το εισάγον συμβαλλόμενο μέρος έχει εκδώσει συμπληρωματικό πιστοποιητικό τύπου, εγκρίνονται ως εξής:3.3.5.1. Το εξάγον συμβαλλόμενο μέρος ταξινομεί τις αλλαγές σχεδιασμού σε δύο κατηγορίες σύμφωνα με τις διαδικασίες εργασίας που καθορίζει η μεικτή κλαδική επιτροπή πιστοποίησης.3.3.5.2. Για την κατηγορία αλλαγών σχεδιασμού, για την οποία απαιτείται η συμμετοχή του εισάγον συμβαλλόμενο μέρος, το εισάγον συμβαλλόμενο μέρος εγκρίνει τις αλλαγές σχεδιασμού αφού παραλάβει γραπτή δήλωση του εξάγοντος συμβαλλόμενου μέρους ότι αλλαγές σχεδιασμού είναι σύμφωνες με τη βάση πιστοποίησης που ορίζεται στο 3.2. Για να εκπληρώσει τις υποχρεώσεις του με βάση την παράγραφο αυτή, το εξάγον συμβαλλόμενο μέρος μπορεί να προσκομίσει μεμονωμένες δηλώσεις για κάθε αλλαγή σχεδιασμού ή συγκεντρωτικές δηλώσεις με καταλόγους των εγκεκριμένων αλλαγών σχεδιασμού.3.3.5.3. Για όλες τις υπόλοιπες αλλαγές σχεδιασμού, η έγκριση του εξάγοντος συμβαλλόμενου μέρους συνιστά έγκυρη έγκριση του εισάγοντος συμβαλλόμενου μέρους χωρίς περαιτέρω μέτρα.3.3.6. Ο σχεδιασμός επισκευής προϊόντος πολιτικής αεροναυτικής, για τον οποίο το εισάγον συμβαλλόμενο μέρος έχει εκδώσει πιστοποιητικό τύπου, εγκρίνεται ως εξής:3.3.6.1. Το εξάγον συμβαλλόμενο μέρος ταξινομεί τον σχεδιασμό επισκευής σε δύο κατηγορίες σύμφωνα με τις διαδικασίες εργασίας που καθορίζει η μεικτή κλαδική επιτροπή πιστοποίησης.3.3.6.2. Για την κατηγορία σχεδιασμού επισκευής, για την οποία απαιτείται η συμμετοχή του εισάγοντος συμβαλλόμενου μέρους, το εισάγον συμβαλλόμενο μέρος εγκρίνει τον σχεδιασμό επισκευής αφού παραλάβει γραπτή δήλωση του εξάγοντος συμβαλλόμενου μέρους ότι ο σχεδιασμός επισκευής είναι σύμφωνος με τη βάση πιστοποίησης που ορίζεται στο 3.2. Για να εκπληρώσει τις υποχρεώσεις του με βάση την παράγραφο αυτή, το εξάγον συμβαλλόμενο μέρος μπορεί να προσκομίσει μεμονωμένες δηλώσεις για κάθε μείζονα σχεδιασμό επισκευή ή συγκεντρωτικές δηλώσεις με καταλόγους των εγκεκριμένων σχεδιασμών επισκευής.3.3.6.3. Για